Συζητήσεις - Προστασία του εδάφους (συζήτηση) - Πέμπτη 4 Σεπτεμβρίου 2008\nΔιαδρομή του εγγράφου : O-0070/2008\n5. Προστασία του εδάφους (συζήτηση)\nΠρόεδρος. − Η ημερήσια διάταξη προβλέπει την προφορική ερώτηση (O-0070/2008 - B6-0455/2008) προς το Συμβούλιο τουβουλευτή Miroslav Ouzký, εξ ονόματος της Επιτροπής Περιβάλλοντος, Δημόσιας Υγείας και Ασφάλειας των Τροφίμων, σχετικά με την πρόοδο στο Συμβούλιο όσον αφορά την οδηγία-πλαίσιο για την προστασία του εδάφους.\nMiroslav Ouzký, συντάκτης. − (EN) Κύριε Πρόεδρε, επιτρέψτε μου μόνο να υπογραμμίσω ότι τον Σεπτέμβριο του 2006 η Επιτροπή ενέκρινε μια πρόταση για μια οδηγία-πλαίσιο όσον αφορά την προστασία του εδάφους σε ολόκληρη την Ευρωπαϊκή Ένωση. Αυτή η πρόταση οδήγησε σε μια πολύ ζωηρή και ενδιαφέρουσα συζήτηση στην επιτροπή μου – στην Επιτροπή Περιβάλλοντος, Δημόσιας Υγείας και Ασφάλειας των Τροφίμων. Η εισηγήτρια, η κ. Christina Gutiérrez-Cortines, εργάστηκε σκληρά για την εξεύρεση συμβιβασμού.\nΕγκρίθηκε θέση κατά την πρώτη ανάγνωση στο Ευρωπαϊκό Κοινοβούλιο στις 14 Νοεμβρίου 2007. Έκτοτε, ήταν ασαφές το πότε θα δυνηθεί το Συμβούλιο να εγκρίνει μια κοινή θέση και πότε θα γνωστοποιηθεί αυτή στο Ευρωπαϊκό Κοινοβούλιο.\nΕπομένως, στις αρχές Ιουνίου, η επιτροπή μου υπέβαλε προφορική ερώτηση στο Συμβούλιο για να μάθει περισσότερα για την πρόοδο που σημειώθηκε στο Συμβούλιο μετά την έγκριση της θέσης του Κοινοβουλίου. Εξ ονόματος της επιτροπής μου, θα ήθελα να ζητήσω από το Συμβούλιο να παρουσιάσει διεξοδικά την πρόοδο που επιτεύχθηκε. Επιπλέον, η επιτροπή μου θα ήθελε να μάθει πότε θα μπορέσει το Συμβούλιο, με βάση τον τρέχοντα σχεδιασμό, να διαβιβάσει την κοινή του θέση όσον αφορά την οδηγία-πλαίσιο για την προστασία του εδάφους στο Ευρωπαϊκό Κοινοβούλιο.\nNathalie Kosciusko-Morizet, Προεδρεύουσα του Συμβουλίου. − (FR) Κύριε Πρόεδρε, κύριε Επίτροπε, κυρίες και κύριοι, κύριε Ouzký, το έκτο πρόγραμμα δράσης της Ευρωπαϊκής Κοινότητας για το περιβάλλον αναγνωρίζει ότι το έδαφος είναι ένας πεπερασμένος πόρος και είναι ένα μέσο που υπόκειται σε περιβαλλοντικούς περιορισμούς. Το πρόγραμμα επιδιώκει να καθορίσει κατά τρόπο απόλυτο και αναμφίλεκτο μια ειδική στρατηγική για την προστασία του εδάφους που να λαμβάνει υπόψη τις αρχές της επικουρικότητας και της περιφερειακής ποικιλομορφίας, τις οποίες όλοι τις καταλαβαίνουν πολύ καλά.\nΤον Φεβρουάριο του 2007 –εν προκειμένω ανατρέχω και εγώ στο ιστορικό– το Συμβούλιο διεξήγαγε μια συμβουλευτική συζήτηση όσον αφορά την ανακοίνωση της Επιτροπής σχετικά με μια θεματική στρατηγική και σχετικά με την πρόταση οδηγίας. Τον Δεκέμβριο του 2007 εξέτασε προτάσεις για έναν συμβιβασμό επί των οδηγιών που κατήρτισε η πορτογαλική Προεδρία, η οποία είχε πραγματοποιήσει τεράστιο όγκο έργου για αυτήν την πρόταση, σε αυτές δε τις προτάσεις ελήφθη υπόψη η γνωμοδότηση του Ευρωπαϊκού Κοινοβουλίου σε πρώτη ανάγνωση. Δυστυχώς, και παρά τις αξιοσημείωτες προσπάθειες της πορτογαλικής Προεδρίας, δεν κατέστη δυνατό να επιτευχθεί πολιτική συμφωνία στη δεδομένη χρονική συγκυρία. Η διαφωνία προσέλαβε διάφορες μορφές: ορισμένα κράτη μέλη αμφισβήτησαν την ίδια την εγκυρότητα της πρωτοβουλίας, με άλλα λόγια την ανάγκη θέσπισης κοινοτικών κανονισμών για την προστασία του εδάφους· άλλοι σκέφθηκαν ότι μια οδηγία-πλαίσιο θα παρείχε μεγαλύτερη ευελιξία και θα συνέβαλε ιδίως στο να ληφθούν υπόψη αυτές οι εθνικές πολιτικές που είχαν ήδη υλοποιηθεί, πολιτικές που δεν αναγνωρίζονταν επαρκώς από την πρόταση οδηγίας, όπως αυτή παρουσιάστηκε. Έκτοτε, διάφορα κράτη μέλη είχαν χρόνο να αναστοχαστούν, η δε Γαλλία επιθυμεί να ανοίξει εκ νέου αυτήν τη συζήτηση εντός του Συμβουλίου. Οι απόψεις του Ευρωπαϊκού Κοινοβουλίου θα αποτελέσουν, φυσικά, καίρια συνιστώσα των συζητήσεών μας και για την επανέναρξη της συζήτηση, που θέλουμε τώρα να υποστηρίξουμε μέχρις ότου την φέρουμε σε πέρας. Έχουμε επίγνωση του γεγονότος ότι έπρεπε να βρείτε μια ισορροπία μεταξύ εκείνων που δεν ήθελαν να παραβιάσουν τις νόμιμες εξουσίες των κρατών μελών στον τομέα της προστασίας του εδάφους και εκείνων που ζητούσαν ένα φιλόδοξο σύστημα εναρμόνισης των κοινοτικών κανόνων. Πιστεύουμε ότι η γνώμη του Κοινοβουλίου αντιπροσωπεύει μια καλή βάση για να καταρτιστεί μια ισορροπημένη νομοθετική δέσμη, επί της οποίας μπορούμε να εργαστούμε όλοι.\nΕπομένως, αυτή η πρωτοβουλία ξεκίνησε εκ νέου σήμερα, μολονότι είναι ακόμα πολύ νωρίς για να πούμε αν θα είναι δυνατό ή όχι να καταλήξουμε σε συμφωνία στο Συμβούλιο, και αν το καταφέρουμε, πότε θα γίνει αυτό και σε ποια βάση. Δεν θα ήταν δίκαιο εκ μέρους μου να δοθούν οι όποιες ενδείξεις σε σχέση με αυτό. Το μόνο που μπορώ να υποσχεθώ είναι ότι η γαλλική Προεδρία θα καταβάλει κάθε δυνατή προσπάθεια –και επαναλαμβάνομαι εν προκειμένω– ενώ παράλληλα θα ληφθεί υπόψη η γνώμη που εξέφρασε το Κοινοβούλιο, το οποίο κατάφερε να εγκρίνει μια δική του ισορροπημένη θέση, μια θέση που είναι πλέον εξαιρετικά πολύτιμη σε αυτήν τη δύσκολη συζήτηση. Την ίδια στιγμή, είμαστε πραγματιστές, διότι αυτή είναι μια πολύ ευαίσθητη υπόθεση –όπως μπόρεσαν να διαπιστώσουν όλοι στην πορεία των προηγούμενων συζητήσεων– και ακόμα και στην καλύτερη εκδοχή δεν μπορεί να πραγματοποιηθεί σε καμία περίπτωση δεύτερη ανάγνωση, παρά μόνο μετά τη διεξαγωγή των ευρωπαϊκών εκλογών το επόμενο έτος. Κατά συνέπεια, δεν έχουμε καμία βιασύνη και θα χρησιμοποιήσουμε όσο χρόνο απαιτείται για να επιτύχουμε το πλέον συναινετικό κατά το δυνατόν αποτέλεσμα για ένα θέμα που στο παρελθόν αποδείχτηκε άκρως περίπλοκο.\nCristina Gutiérrez-Cortines, εξ ονόματος της Ομάδας PPE-DE. – (ES) Κύριε Πρόεδρε, θέλω να απευθύνω τα σχόλιά μου ιδίως προς την υπουργό, καθώς πιστεύω ότι η διανοητική της ικανότητα θα της επιτρέψει να κατανοήσει ότι αυτό είναι ένα τελείως νέο ζήτημα.\nΗ Επιτροπή, σύμφωνα με τη συνήθη πρακτική της, παρουσίασε μια δεσμευτική και, ως έναν βαθμό, απλουστευτική οδηγία. Ωστόσο, εδώ στο Κοινοβούλιο αντιληφθήκαμε ότι ένα τόσο περίπλοκο σύστημα όσο το έδαφος δεν θα μπορούσε να αντιμετωπιστεί σε μια περιεκτική και θεωρητική βάση. Αυτό συμβαίνει διότι το έδαφος επηρεάζει τη συγκράτηση του διοξειδίου του άνθρακα, είναι το πλαίσιο για την ανθρώπινη ζωή και επηρεάζει το παραγωγικό σύστημα, τη γεωργία, τις φυσικές καταστροφές και τη δημιουργία υποδομών. Εν ολίγοις, επηρεάζει τα πάντα και το κατανοούμε αυτό στην περίπτωση 27 χωρών με πολύ μακρά νομοθετική εμπειρία, καθώς πολλές από αυτές δεν μπορούσαν να εφαρμόσουν μια οδηγία που θα βασιζόταν σε απλουστευτικά κριτήρια και εκτεταμένη επιτροπολογία. Το αποτέλεσμα είναι ότι, για πρώτη φορά στην ιστορία του Ευρωπαϊκού Κοινοβουλίου, αναπτύξαμε μια οδηγία που ήταν ανοικτή, ευέλικτη, με βάση συστημικά κριτήρια αυτοοργάνωσης και με στόχο τη νέα ανάπτυξη του άρθρου 249 της Συνθήκης, που ορίζει ότι τα κράτη μέλη πρέπει να έχουν τους ίδιους στόχους και πρέπει να εκπληρώνουν αυτούς τους στόχους, τους παρέχει όμως διακριτική ευχέρεια σε ό,τι αφορά την εφαρμογή τους.\nΣε αυτήν την οδηγία, γίνονται σεβαστά η υφιστάμενη νομοθεσία, οι υφιστάμενοι κατάλογοι και οι γραφειοκρατίες κάθε χώρας. Δεν υπάρχει καμία υποχρέωση για τις χώρες να κάνουν οτιδήποτε νέο, αν μπορούν να αποδείξουν ότι εκπληρώθηκαν οι στόχοι της οδηγίας. Πολλές από αυτές τις χώρες εκπλήρωσαν ήδη πλήρως αυτούς τους στόχους. Ωστόσο, πολλά κράτη μέλη δεν κατάλαβαν αυτήν τη διάδραση μεταξύ ελευθερίας και πολυπλοκότητας, ότι είναι εφικτή η τάξη εντός ενός ανοικτού συστήματος και ότι τα ανοικτά και ευέλικτα συστήματα μπορούν να υφίστανται στο πλαίσιο αυτοοργάνωσης. Προτίμησαν να στρέψουν τις πλάτες τους σε αυτήν τη νομοθεσία, που επηρεάζει τη ζωή και τη γη.\nΔεν καταλαβαίνω πώς μπορούν να επιτρέπουν στον εαυτό τους κυβερνήσεις που προβληματίζονται για την κλιματική αλλαγή να αντιτίθενται σε μια οδηγία η οποία αντιμετωπίζει τα προβλήματα του εδάφους, της γης και της κλιματικής αλλαγής και που ενθαρρύνει την πρόληψη των καταστροφών, υποστηρίζει την αναδάσωση, τη γεωργία και την παραγωγικότητα, και σέβεται όλες τις προηγούμενες συμφωνίες.\nΕπαναλαμβάνω ότι πρέπει να καταλάβουμε τι είναι ελευθερία, καθώς πολλοί δεν ξέρουν πώς να ζήσουν με αυτήν.\nInés Ayala Sender, εξ ονόματος της Ομάδας PSE. – (ES) Κύριε Πρόεδρε, κυρία υπουργέ, κύριε Επίτροπε, κυρίες και κύριοι, όλοι οι σημαντικοί φυσικοί πόροι και το περιβάλλον, όπως το νερό, ο αέρας και τα είδη και οι οικότοποι χλωρίδας και πανίδας, καλύπτονται από ειδική κοινοτική νομοθεσία, ενώ το έδαφος, που είναι μη ανανεώσιμος και σπάνιος πόρος, όπως μόλις είπε η υπουργός, δεν διαθέτει αυτήν την προστασία.\nΑυτή η παράλειψη πρέπει, επομένως, να διορθωθεί επειγόντως, καθώς όλοι μας υποφέρουμε εξαιτίας αυτής, ιδίως σε εποχές ελλείψεων στα τρόφιμα ή συζητήσεων περί θεμελιωδών οικονομικών και ενεργειακών εναλλακτικών λύσεων που βασίζονται κατά κύριο λόγο στο έδαφος.\nΗ πλήρωση αυτού του κενού στην κοινοτική νομοθεσία θα χρησίμευε για να υπογραμμίσει τα μέτρα που επαγγελλόμεθα στο πλαίσιο της καταπολέμησης της κλιματικής αλλαγής, περιλαμβανομένων πτυχών όπως η καταπολέμηση της αυξανόμενης διάβρωσης και απερήμωσης, χωρίς να λησμονούμε το σοβαρό πρόβλημα της μόλυνσης του εδάφους ή της στεγανοποίησης αυτού του εδάφους συνεπεία της ταχείας και μη βιώσιμης ανάπτυξης, που δεν αποτελεί μόνο τη ρίζα της τρέχουσας οικονομικής κρίσης, αλλά και καταβροχθίζει έναν τόσο θεμελιώδη πόρο όσο το έδαφος.\nΕπιπλέον, αν συμπεριλάβουμε αυτό το ζήτημα στο ευρωπαϊκό θεσμικό νομοθετικό σύστημα, αυτό θα επενεργούσε ως τονωτικό για τη βελτίωση όσων συμβαίνουν στη νομοθετική διαδικασία, θέτοντάς την εντός ενός συνεκτικού πλαισίου, βασιζόμενου στη ρύθμιση και ενδεχομένως στην ευρωπαϊκή χρηματοδότηση, πράγμα το οποίο θα μπορούσαμε επίσης να συνδέσουμε με τους πόρους που αφιερώνονται στην καταπολέμηση της κλιματικής αλλαγής.\nΔεν πρέπει να λησμονούμε ότι οι κίνδυνοι που επαπειλούν αυτόν τον πεπερασμένο και μη ανανεώσιμο πόρο επηρεάζουν, σε μεγαλύτερο ή μικρότερο βαθμό, ολόκληρη την επικράτεια όλων των κρατών μελών της Ευρωπαϊκής Ένωσης, περιλαμβανομένων σημαντικών διασυνοριακών επιπτώσεων.\nΥπάρχουν πολλά κράτη μέλη –όπως μόλις είπε η συνάδελφος βουλευτής– που δεν διάκεινται ιδιαίτερα θετικά στο ενδεχόμενο τυποποίησης της προστασίας του εδάφους σε ευρωπαϊκό επίπεδο. Θα πρέπει να θυμούνται ότι αυτό που ενέκρινε τούτο το Κοινοβούλιο προηγουμένως δεν είναι μόνο ένα ευέλικτο, προσαρμόσιμο και φιλόδοξο νομικό μέσο, αλλά και ένα μέσο που δεν υπαγορεύει σε υπέρμετρο βαθμό. Αποτελεί ένα μέσο που δύναται να συμβάλει στο να καταστεί πιο μαχητική και πιο αποτελεσματική η καταπολέμηση της κλιματικής αλλαγής.\nΤο έδαφος επιτελεί επίσης μια πολύ σημαντική λειτουργία ως απόθεμα πρώτων υλών και ως απόθεμα άνθρακα, για να μην αναφερθούμε στις προτάσεις για αποθήκευση διοξειδίου του άνθρακα που συζητούνται επί του παρόντος ή στις συνέπειες που μπορεί να καταγράφονται στη νομοθεσία σε σχέση με τη σπανιότητα του νερού.\nΑυτή η πρόταση οδηγίας έχει μπλοκαριστεί στο Συμβούλιο από τον Νοέμβριο του 2007. Αυτό είναι απαράδεκτο. Πέρασε σχεδόν ένας χρόνος αφότου αυτό το Σώμα εξέδωσε τη γνωμοδότησή του και, επομένως, θεωρώ ότι πρέπει να καταβληθεί κάθε δυνατή προσπάθεια για την αντιστροφή αυτής της κατάστασης.\nΚατ’ αυτόν τον τρόπο, τα κράτη μέλη θα διαθέτουν έναν ειδικό κανονισμό για την προστασία του εδάφους, με στόχο όχι μόνο την προστασία του περιβάλλοντος, αλλά και την καταπολέμηση της κλιματικής αλλαγής και την αποδάσωση και την απερήμωση που σημειώνονται. Θα δημιουργήσει επίσης νέα πεδία για έρευνα, καινοτομία και εφαρμογή τεχνολογιών, θα οδηγήσει στη δημιουργία θέσεων απασχόλησης και σε κοινωνικές ευκαιρίες, ιδίως δε θα βελτιώσει την ποιότητα της ζωής των ευρωπαίων πολιτών.\nΘέλω να ολοκληρώσω ενθαρρύνοντας την Προεδρία του Συμβουλίου να συνεχίσει τις προσπάθειές της για την έγκριση αυτής της ζωτικής οδηγίας. Μην αποθαρρύνεστε, κυρία Kosciusko-Morizet. Γνωρίζουμε όλοι μας ότι σημειώθηκαν ενθαρρυντικές αλλαγές στις θέσεις εντός του Συμβουλίου, θα πρέπει όμως να γνωρίζετε ότι δεν θα επιτρέψουμε να απεκδυθεί αυτή η οδηγία το περιεχόμενό της.\nΚυρία Kosciusko-Morizet, ο Πρόεδρός σας επιδεικνύει συχνά μεγάλο σθένος και μεγάλη φιλοδοξία σε ορισμένα ζητήματα και προκλήσεις με μεγάλη σημασία: η προστασία του εδάφους πρέπει να είναι ένα από αυτά.\nJan Mulder, εξ ονόματος της Ομάδας ALDE. – (NL) Κύριε Πρόεδρε, ένα από τα σημεία που εθίγησαν στην ομιλία της Προεδρεύουσας του Συμβουλίου για το θέμα αυτό ήταν ότι πρόκειται για ένα λίαν ευαίσθητο θέμα. Συμφωνώ πλήρως με αυτό. Θα πάω μάλιστα ακόμη πιο πέρα: πιστεύω ότι είμαι ο πρώτος ομιλητής μέχρι τώρα που μπορεί να πει κατά τρόπο απερίφραστο ότι δεν κατανοεί την ανάγκη για μια οδηγία αυτού του είδους. Δεν κατανοώ για ποιον λόγο η Ευρώπη πρέπει να διαθέτει άλλη μία οδηγία. Γιατί το πιστεύω αυτό;\nΚαταρχάς, έχουμε ήδη πολλές οδηγίες που αφορούν το έδαφος και επηρεάζουν την υγεία του εδάφους και το περιβάλλον του εδάφους. Αναλογιστείτε μόνο την οδηγία για το νερό, την οδηγία για τα υπόγεια ύδατα, την οδηγία για τα νιτρικά άλατα, τις 18 οδηγίες που αφορούν την πολλαπλή συμμόρφωση. Όλα αυτά επηρεάζουν την υγεία του εδάφους. Στην Ευρώπη –και αυτό ισχύει στη Γαλλία και οπουδήποτε αλλού– λυγίζουμε υπό το βάρος του υπερβολικού αριθμού διοικητικών κανόνων. Ο μέσος γεωργός χρειάζεται περισσότερο χρόνο για να συμπληρώνει έντυπα για κάθε είδους θέματα σε σύγκριση με όσο χρειάζεται για να κάνει τις καθημερινές εργασίες του στο αγρόκτημα. Αν έλθει να προστεθεί άλλη μία οδηγία στην κορυφή όλων αυτών, τότε τα πιάσαμε τα λεφτά μας.\nΘα πρέπει πρώτα από όλα να αναμένουμε τα αποτελέσματα των οδηγιών που ήδη έχουμε: είτε δεν επαρκούν είτε δεν συμβάλλουν επαρκώς στην αποκατάσταση του εδάφους σε μια υγιή κατάσταση. Η οδηγία για τα υπόγεια ύδατα θα τεθεί σε ισχύ μόλις το 2009, επομένως είναι εντελώς περιττό να θεσπίσουμε μια νέα οδηγία νωρίτερα από τότε. Η Επιτροπή παρουσίασε μια πρόταση και υπολόγισε ποια θα είναι τα οφέλη. Εκείνο που δεν είδα πουθενά στον υπολογισμό είναι ο διοικητικός φόρτος υλοποίησης όλων αυτών για τους ενδιαφερόμενους. Θα το ξαναπώ: κατασπαταλάται χρόνος για διοικητικά καθήκοντα, για τη συμπλήρωση εντύπων, για συναντήσεις και εγώ δεν ξέρω για τι άλλο.\nΤι θα μπορούσε να γίνει σε αυτήν τη χρονική στιγμή; Η Επιτροπή δύναται να διαδραματίσει πολύ σημαντικό ρόλο στην ανταλλαγή εμπειριών. Υπάρχουν ορισμένες χώρες που ήδη σημείωσαν μεγάλη πρόοδο όσον αφορά την αποκατάσταση του εδάφους σε υγιή κατάσταση, ενώ άλλες χώρες όχι. Οι χώρες που ήδη το έπραξαν αυτό, το έπραξαν χωρίς καμία βοήθεια από την Ευρώπη. Γιατί να μην χρησιμοποιήσουμε αυτά τα καλά παραδείγματα για τις χώρες που εξακολουθούν να έχουν πρόβλημα;\nΓια μία ακόμη φορά, νομίζω ότι έχουμε υπερβολικό διοικητικό φόρτο επί του παρόντος και ότι η Ευρώπη και η Ευρωπαϊκή Ένωση εν γένει δεν θα καταστεί πιο δημοφιλής στους πολίτες με το να συσσωρεύει τον έναν κανονισμό μετά τον άλλο και κατόπιν να τους λέει «απλώς συνεχίστε έτσι». Όχι, ας τον μειώσουμε όσο το δυνατόν περισσότερο και ας ακολουθήσουμε το παράδειγμα των κρατών μελών που θα μπορούσαν να χρησιμεύσουν ως παραδείγματα για τις άλλες χώρες.\nJanusz Wojciechowski, εξ ονόματος της Ομάδας UEN. – (PL) Κύριε Πρόεδρε, θα ήθελα να ευχαριστήσω τον κ. Ouzký για το ερώτημα που έθεσε, καθώς και εμένα με ανησυχεί επίσης το πόσος χρόνος απαιτείται για την ολοκλήρωση του νομοθετικού μας έργου σε σχέση με την προστασία του εδάφους. Η επισιτιστική κρίση γίνεται ολοένα και πιο αισθητή και ο παγκόσμιος πληθυσμός αυξάνεται, ενώ καλλιεργείται ολοένα και λιγότερη γη για γεωργική χρήση, οι δε εναλλακτικές λύσεις για την εντατικοποίηση της γεωργικής παραγωγής εξαντλούνται. Ενόψει αυτής της κατάστασης που έχει διαμορφωθεί, η ορθολογική προστασία του εδάφους είναι ιδιαίτερα αναγκαία.\nΟ καλύτερος δυνατός τρόπος για την προστασία του εδάφους είναι μέσω μιας εδραίας γεωργίας και αγροκτηνοτροφίας. Το έδαφος που δεν χρησιμοποιείται για γεωργικούς σκοπούς γρήγορα υποβαθμίζεται. Γνωρίζουμε όλοι μας ότι μεγάλο ποσοστό γεωργικής γης δεν καλλιεργείται και υποβαθμίζεται. Αυτό πρέπει να αλλάξει. Η γεωργική πολιτική της Ευρωπαϊκής Ένωσης πρέπει να διασφαλίσει ότι θα είναι επικερδής η καλλιέργεια της γεωργικής γης και η νομοθεσία πρέπει να ενθαρρύνει την καλλιέργεια της γης. Αυτές είναι οι σκέψεις που θα ήθελα να μοιραστώ μαζί σας στην πορεία αυτής της συζήτησης.\nFriedrich-Wilhelm Graefe zu Baringdorf, εξ ονόματος της Ομάδας Verts/ALE. – (DE) Κύριε Πρόεδρε, η εκπρόσωπος του Συμβουλίου είπε ότι υπάρχει σημαντική διχογνωμία στο Συμβούλιο σε σχέση με αυτό το θέμα, αυτή δε υφίσταται και στο Ευρωπαϊκό Κοινοβούλιο.\nΤο υπόβαθρο αυτής της διχογνωμίας έχει ως εξής. Τα πάντα εξαρτώνται από το πώς ορίζουμε το έδαφος: είναι μια αποθησαύριση γονιμότητας, στόχος της οποίας είναι να θρέψει τις σοδιές μας και η οποία διαμορφώνει τη βάση της ζωής σε ένα εδραίο σύστημα οικολογικής γεωργίας, με υψηλό επίπεδο συγκράτησης του διοξειδίου του άνθρακα; Ή είναι απλώς μια ουσία που υποστηρίζει φυτά σε ένα σύστημα αγροτοβιομηχανικής παραγωγής, το οποίο περιλαμβάνει τη χρήση ελαίων, χημικών και γενετικής τεχνολογίας και έχει άκρως επικίνδυνες επιπτώσεις στο κλίμα; Αυτές είναι οι δύο τάσεις που υφίστανται, περιλαμβανομένου στην Ευρωπαϊκή Ένωση. Έχουμε επίσης εδάφη, τα οποία αφαιρέθηκαν από τη γεωργική παραγωγή.\nΗ Επιτροπή Γεωργίας και Ανάπτυξης της Υπαίθρου ενέκρινε μια γνωμοδότηση που προκάλεσε αρκετή διχογνωμία, διότι ο εισηγητής που ορίστηκε ήθελε να απορρίψει μια οδηγία. Κατόπιν αυτού, η επιτροπή στην πλειονότητα της εξέδωσε μια γνωμοδότηση που υιοθετούσε μια ορθολογική προσέγγιση στη διαχείριση του εδάφους, και αυτό το εγκολπώθηκε η έκθεση. Από γεωργική σκοπιά, θα ήταν άκρως επωφελές αν εγκρινόταν αυτή η οδηγία.\nΔεν μπορώ να καταλάβω, πολλώ δε μάλλον να υποστηρίξω, την αντίθεση των παραδοσιακών γεωργικών ενώσεων. Κατά την άποψή μου, αυτοπυροβολούνται στο πόδι, καθώς η γεωργία διαμόρφωσε τα πολιτισμικά μας τοπία στη διάρκεια της ιστορίας και είναι σε θέση να τα υποστηρίξει τώρα.\nΔεν μπορώ να ασπαστώ την άποψη ότι αυτό θα δημιουργούσε υπερβολικό διοικητικό φόρτο. Κύριε Mulder, είπατε ότι αυτό συμβαίνει ήδη σε ορισμένες χώρες, μεταξύ των οποίων και η Γερμανία. Δεν θέλουμε υπερβολικό διοικητικό φόρτο. Γιατί να μην ενσωματώσουμε αυτά τα παραδείγματα που αναφέρατε σε μια οδηγία-πλαίσιο με μια σαφή αρχή επικουρικότητας, λαμβάνοντας υπόψη τις περιφερειακές, πολιτισμικές, κοινωνικές και κλιματικές συνθήκες, ούτως ώστε οι αποφάσεις να λαμβάνονται στη βάση σε σχέση με το τι είναι αναγκαίο και τι δεν είναι;\nIlda Figueiredo, εξ ονόματος της Ομάδας GUE/NGL. – (PT) Κύριε Πρόεδρε, γνωρίζουμε ότι αυτό είναι ένα πολύ ευαίσθητο πεδίο, διότι η προστασία του εδάφους, που είναι ένας σπάνιος και μη ανανεώσιμος πόρος, είναι ζωτικής σημασίας, δεδομένου ότι η γεωργία και η προστασία της βιοποικιλότητας εξαρτώνται από αυτό και διότι διαμορφώνει μια βάση για ανθρώπινες δραστηριότητες, όχι μόνο για τις πόλεις και τις υποδομές, αλλά και για τη φύση και την ύπαιθρο χώρα. Το αποτέλεσμα είναι ότι η προστασία της προσλαμβάνει κρίσιμη σημασία για τη διατήρηση της κληρονομιάς μας, των φυσικών μας πόρων, της ποιότητας των υδάτων επιφανείας και των υπογείων υδάτων, της υγείας και της ανθρώπινης ζωής.\nΌντας ένα πολύ δυναμικό σύστημα που επιτελεί πολλές λειτουργίες και παρέχει υπηρεσίες, οι οποίες είναι ζωτικές για τις ανθρώπινες δραστηριότητες και για την επιβίωση των οικοσυστημάτων, η προστασία του εδάφους είναι ένα συλλογικό πρόταγμα της καθημερινότητάς μας και για την προάσπιση των μελλοντικών γενεών. Αυτό σημαίνει ότι δεν πρέπει να υπόκειται σε κανόνες ανταγωνισμού. Ωστόσο, το έδαφος πλήττεται από καταχρήσεις σε μεγάλη έκταση, κερδοσκοπία επί της ιδιοκτησίας και υποβάθμιση και μόλυνση, μεταξύ άλλων, στις μεθοριακές περιοχές, πράγμα που σημαίνει ότι πρέπει να υπάρξει καλύτερη συνεργασία μεταξύ των κρατών μελών και ορισμός κοινών στόχων σύμφωνα με την αρχή της επικουρικότητας και της κοινωνικής λειτουργίας της γης.\nΥπάρχουν διάφορες κοινοτικές πολιτικές που έχουν συνέπειες για το έδαφος και που ενδέχεται να θέτουν σε κίνδυνο την προστασία του. Αυτός είναι ο λόγος που πρέπει να μελετήσουμε περαιτέρω τους κινδύνους και τις διάφορες προοπτικές του εδάφους, προκειμένου να επισημάνουμε κατάλληλα μέτρα τα οποία μπορούν να προστατεύσουν το έδαφος. Μια πολύ σημαντική συμβολή θα συνίστατο στην αλλαγή της κοινής γεωργικής πολιτικής, προκειμένου η τελευταία να παρέχει μεγαλύτερη στήριξη στην οικογενειακού χαρακτήρα γεωργία και στους μικρομεσαίους αγρότες.\nΣε αυτό το πλαίσιο, πρέπει να γνωρίζουμε τη θέση του Συμβουλίου, να παρακολουθήσουμε δε την εξέλιξή της.\nFrançoise Grossetête (PPE-DE). - (FR) Κύριε Πρόεδρε, η πρώτη μου αντίδραση στη συζήτηση που πραγματοποιήθηκε όσον αφορά την πρόταση αυτή για μια οδηγία-πλαίσιο ήταν να αναρωτηθώ αν πραγματικά χρειαζόμασταν ένα κείμενο και αν μια τέτοια λύση ήταν πραγματικά ενδεδειγμένη. Έχουμε ήδη σωρεία κανονισμών για την προστασία του εδάφους, τα απόβλητα, τα φυτοφάρμακα, την προστασία του φυσικού περιβάλλοντος, των υπογείων υδάτων κλπ. Επιπλέον, στο πλαίσιο της «βελτίωσης της νομοθεσίας», που είναι κάτι για το οποίο εμείς στο Κοινοβούλιο εργαζόμαστε για κάποιο διάστημα, αντιλαμβάνομαι ότι είναι σημαντικό να μην δώσουμε την εντύπωση ότι για μία ακόμη φορά αλέθουμε τα πράγματα στον μύλο της Επιτροπής και συσσωρεύουμε τον έναν κανονισμό μετά τον άλλον. Σκεφτόμουν επίσης τους τοπικούς μας αντιπροσώπους και τους δημάρχους μας, που θα πρέπει να λάβουν ακόμα περισσότερο υπόψη τους αυτήν την οδηγία-πλαίσιο.\nΥπάρχει, ωστόσο, μια άλλη πραγματικότητα. Γεγονός είναι ότι οι ανθρώπινες πρακτικές απέτυχαν παντελώς να διαχειριστούν με σεβασμό το έδαφός μας και ότι έγιναν συστηματικές προσπάθειες να επιδοθούμε σε μεθόδους εντατικής παραγωγής και, κατ’ αυτόν τον τρόπο, να υιοθετήσουμε πολεοδομικές πρακτικές που οδήγησαν στην υποβάθμισή του. Πιστεύω ότι η κ. Gutiérrez, το έργο της οποίας θα περιέγραφα ως αξιοσημείωτο, μας παρουσίασε καθ’ όλα αποδεκτές προτάσεις, σε μια προσπάθεια να φέρει πιο κοντά τα διαφορετικά μέρη –διότι πράγματι βλέπουμε ότι όντως υπάρχει μια ξεκάθαρη αντίθεση εντός του Κοινοβουλίου, όπως υπάρχει και εντός του Συμβουλίου– και ακούγοντας το Κοινοβούλιο η ίδια πέτυχε τελικά να παρουσιάσει προτάσεις που φαίνονται όσο το δυνατόν πιο συναινετικές. Παρουσίασε μια δέσμη ισορροπημένων προτάσεων που σέβονται την αρχή της επικουρικότητας, ιδίως σε ό,τι αφορά την επιλογή των μεθόδων που ζητείται να υιοθετήσουν τα κράτη μέλη για να εφαρμόσουν τους κανονισμούς για το έδαφος. Απέφυγε κάθε αύξηση του διοικητικού φόρτου παρωθώντας μας να επανορθώσουμε για τα λάθη του παρελθόντος μέσω των γεωργικών, βιομηχανικών και πολεοδομικών πρακτικών, που μέχρι τούδε απέτυχαν να προστατεύσουν το έδαφος.\nΑπευθύνομαι τώρα στο Συμβούλιο: όταν η Προεδρία του Συμβουλίου μάς λέει ότι δεν υπάρχει λόγος βιασύνης, αυτό σημαίνει ότι θα αφήσουν την υπόθεση σε εκκρεμότητα. Θα την αφήσουν σε εκκρεμότητα όταν στην πράξη υπάρχει πραγματική ανάγκη, δεδομένων των διαφορών που υφίστανται μεταξύ των κρατών μελών, να υιοθετήσουν θέσεις που, παράλληλα με τον σεβασμό στην αρχή της επικουρικότητας, έχουν σαφώς στόχο τη διαφύλαξη της προστασίας του εδάφους μας.\nEdite Estrela (PSE). – (PT) Κύριε Πρόεδρε, όπως είπε η υπουργός, αυτό είναι ένα ευαίσθητο και λίαν περίπλοκο θέμα, επί του οποίου δεν είναι εύκολο να επιτευχθεί συναίνεση μεταξύ των 27 κρατών μελών, ούτε καν σε τούτο το Κοινοβούλιο, όπως είδαμε. Όπως είπε η συνάδελφός μου Inés Ayala, το έδαφος είναι ένας μη ανανεώσιμος πόρος, που συνδέεται με τις φυσικές καταστροφές και τη γεωργική παραγωγή και αυτό περιλαμβάνει πολύ λεπτά και απαιτητικά ζητήματα, όπως είναι η χρήση του εδάφους, η ανάπτυξη και η διατήρηση της φύσης.\nΔιακυβεύονται πολλά συμφέροντα και πολλοί συνάδελφοι βουλευτές του ΕΚ αμφισβητούν την αναγκαιότητα αυτής της οδηγίας. Άλλοι αμφισβητούν την ευελιξία της. Ένα πολύ άκαμπτο νομικό πλαίσιο δεν είναι πάντοτε ο καλύτερος τρόπος για την επίτευξη των επιδιωκόμενων στόχων, λαμβάνοντας υπόψη τις διαφορετικές καταστάσεις. Κατά τη γνώμη μου, αυτή η οδηγία είναι σημαντική και αναγκαία για τη διατήρηση της ισορροπίας των οικοσυστημάτων.\nNeil Parish (PPE-DE). - (ΕΝ) Κύριε Πρόεδρε, μπορώ να πω στην Προεδρεύουσα ότι είναι πολύ ωραίο εκ μέρους της που ρίχνει την μπάλα στο γήπεδο, μπορώ όμως να προτείνω να την ξαναμαζέψει και να την βάλει στη θήκη; Διότι, κατά τη γνώμη μου, πραγματικά δεν χρειαζόμαστε αυτήν την οδηγία. Νομίζω ότι το προηγούμενο Συμβούλιο είχε απόλυτο δίκιο όταν είπε ότι δεν την ήθελε. Απηχώ σε πολύ μεγάλο βαθμό τα λόγια του Jan Mulder, ότι ήδη έχουμε την οδηγία για τα νιτρικά άλατα και την οδηγία για τα υπόγεια ύδατα. Όλα αυτά τα πράγματα αρχίζουν να επενεργούν στο έδαφος και διασφαλίζουν ότι καθαρίζουν τα εδάφη μας σε ολόκληρη την Ευρωπαϊκή Ένωση.\nΣυμφωνώ με τον Graefe zu Baringdorf ότι οι αγρότες είναι πράγματι οι θεματοφύλακες του εδάφους και ότι το έδαφος είναι πολύ σημαντικό για όλα όσα καλλιεργούμε, άραγε, όμως, χρειαζόμαστε όντως μια οδηγία για το έδαφος; Το πρόβλημα με αυτήν την οδηγία για το έδαφος είναι πως αποδείχτηκε σε υπέρμετρο βαθμό περιεκτική. Προσπαθούμε να καταπιαστούμε με το θέμα της βιομηχανικής γης και της βιομηχανικής μόλυνσης· μιλάμε περί αστικής ανάπτυξης και, κατόπιν, περί γεωργικής γης και γεωργικών εδαφών.\nΕίναι απλά ανόητο να παρουσιάζουμε νομοθεσία όπως αυτή σε τούτο το στάδιο. Νομίζω ότι ένα από τα προβλήματα που έχουμε εδώ στην Ευρωπαϊκή Ένωση –και νομίζω ότι το κάνουμε με τις καλύτερες των προθέσεων– είναι ότι αν χρειάζεται να κάνουμε κάτι, αμέσως νομοθετούμε. Δεν το συμμερίζομαι αυτό. Νομίζω ότι πρέπει να σταματήσουμε για μια στιγμή και να αναστοχαστούμε. Νομίζω ότι το Συμβούλιο είχε δίκιο. Θεωρώ ότι δεν είναι η στιγμή για να το επαναφέρουμε αυτό. Προτείνω να αναπεμφθεί σε μια νέα Επιτροπή και σε ένα νέο Συμβούλιο στην επόμενη κοινοβουλευτική περίοδο. Μπορούν να επανεξετάσουν τι συμβαίνει.\nΘέλω να ενθαρρύνω τα κράτη μέλη που δεν διαθέτουν ελέγχους σε ό,τι αφορά τη χρήση της βιομηχανικής γης και τη μόλυνση από τη βιομηχανία να δημιουργήσουν αυτούς τους ελέγχους σε εθνικό επίπεδο. Ας μην αναμειγνυόμαστε σε ευρωπαϊκό επίπεδο, διότι δεν πιστεύω ότι το χρειαζόμαστε. Νομίζω πως θέλουμε να βεβαιωθούμε ότι δεν διαθέτουμε το επίπεδο γραφειοκρατίας που λαμβάνουμε. Ο κόσμος έχει σιχαθεί τελείως την επιπλέον γραφειοκρατία. Θα έλεγα, λοιπόν, στην Προεδρεύουσα: παρακαλώ μην αφήσετε την μπάλα να κυλήσει· ξαναμαζέψτε την.\nGlenis Willmott (PSE). - (ΕΝ) Κύριε Πρόεδρε, θέλω καταρχάς να υπενθυμίσω στους συναδέλφους και στη γαλλική Προεδρία ότι, κατά την πρώτη ανάγνωση στο Κοινοβούλιο στις 14 Νοεμβρίου 2007, σημαντικός αριθμός βουλευτών του ΕΚ –για την ακρίβεια, 295– ψήφισε κατά της οδηγίας αυτής.\nΔεν υπάρχει αμφιβολία ότι υπάρχουν σοβαρές ανησυχίες σε σχέση με το κόστος της προτεινόμενης οδηγίας, ιδίως σε σχέση με εκείνα τα τμήματα που αφορούν τη μολυσμένη γη και τις εθνικές καταγραφές.\nΗ επικουρικότητα αποτελεί εν προκειμένω καίριο ζήτημα, δεδομένου ότι το έδαφος έχει περιορισμένες διασυνοριακές συνέπειες, σε αντιδιαστολή με τον αέρα και το νερό που, βέβαια, μεταφέρονται. Η προτεινόμενη οδηγία θα ανάγκαζε υπερβολικό αριθμό κρατών μελών, που έχουν ήδη αποτελεσματικά εγχώρια μέτρα, να τα άρουν, καθώς θα είναι ασύμβατα με την οδηγία.\nΤο θέμα δεν είναι ότι δεν χρειαζόμαστε καθόλου δράση της ΕΕ σε σχέση με την προστασία του περιβάλλοντος –μάλιστα, η θεματική στρατηγική περιέχει πολλές καλές υποδείξεις– αλλά ότι η οποιαδήποτε νέα στρατηγική της ΕΕ για την προστασία του εδάφους πρέπει να προσθέτει αξία και να συμπληρώνει, όχι να αντικαθιστά, τις υφιστάμενες εγχώριες πολιτικές των κρατών μελών.\nHartmut Nassauer (PPE-DE). - (DE) Κύριε Πρόεδρε, κυρίες και κύριοι, η προστασία του εδάφους είναι ένας άκρως σημαντικός στόχος για τη διασφάλιση ενός υγιούς αγροτικού περιβάλλοντος για τις μελλοντικές γενεές. Προσυπογράφω όλα όσα ειπώθηκαν σε σχέση με αυτό μέχρι τώρα. Ωστόσο, κανένα από τα επιχειρήματα αυτά δεν σημαίνει ότι η προστασία του εδάφους πρέπει να αποτελέσει ευρωπαϊκό καθήκον. Δεν είναι το κάθε πρόβλημα στην Ευρώπη κατ’ ανάγκη πρόβλημα για την Ευρώπη. Το έδαφος είναι ένα τοπικό, τοπικά εστιασμένο μέσο. Κατά κανόνα, η μόλυνση του εδάφους δεν έχει καθόλου διασυνοριακές επιπτώσεις, επομένως δεν υπάρχει κανένας λόγος η προστασία του εδάφους να αποτελέσει καθήκον της Ευρωπαϊκής Ένωσης· ούτε, βέβαια, συνεισφέρει κάποια ευρωπαϊκή προστιθέμενη αξία. Πολλές από τις ευρωπαϊκές χώρες έχουν ήδη κανονισμούς για την προστασία του εδάφους που λειτουργούν πολύ καλά, και δεν υπάρχει ο παραμικρός λόγος να επιβάλουμε έναν ευρωπαϊκό κανονισμό σε εκείνους που δεν διαθέτουν. Ή μήπως πιστεύετε, κύριε Επίτροπε –σοβαρά τώρα– ότι όπου τα κράτη μέλη δεν αναλαμβάνουν δράση στο πεδίο αρμοδιότητάς τους, η Επιτροπή πρέπει να καλύπτει το κενό; Αυτό θα ήταν παράλογο.\nΓια λόγους επικουρικότητας, η προστασία του εδάφους είναι καθήκον των κρατών μελών και είναι απολύτως ικανά να το αντιμετωπίσουν. Ούτως εχόντων των πραγμάτων, το Συμβούλιο –περιλαμβανομένης της χώρας σας, κυρία υφυπουργέ– σταμάτησε προσωρινά αυτήν την πρωτοβουλία. Ελπίζω πραγματικά ότι η Γαλλική Δημοκρατία θα επιμείνει σε αυτήν τη θέση. Δεν έχω καμία αμφιβολία ότι χρήσιμο θα ήταν να εκπονηθεί μια ευρωπαϊκή στρατηγική για την προστασία του εδάφους, και δεν θα είχα επίσης κανένα πρόβλημα να συνεισφέρει χρηματοδοτικά η Ευρώπη εκεί όπου δεν έχει επιτευχθεί βέλτιστη προστασία του εδάφους. Ωστόσο, αντιτίθεμαι σθεναρά στο να μας επιβληθεί εναρμονισμένη νομοθεσία για την προστασία του εδάφους, με χρηματοδότηση από την Κοινότητα, απλά επειδή δεν υπάρχει καθόλου νομοθεσία για την προστασία του εδάφους σε ορισμένες χώρες. Αυτό δεν είναι εκείνο για το οποίο υποτίθεται ότι υπάρχει η Ευρώπη. Θα αποτελούσε ένα νομοθέτημα παντελώς περιττής γραφειοκρατίας, του είδους που στέλνει τους πολίτες να τρέχουν να προφυλαχθούν προτού εκφράσουν τις απόψεις τους στις εκλογές και στα δημοψηφίσματα. Αυτό πρέπει να το σταματήσουμε.\nCsaba Sándor Tabajdi (PSE). - (HU) Όσο δίκιο και αν έχει ο κ. Graefe zu Baringdorf όταν λέει ότι οι αγρότες προστατεύουν το έδαφος, σημειώθηκε πράγματι μεγάλη απώλεια ως προς την καθαρότητα του εδάφους τις τελευταίες δεκαετίες συνεπεία της εντατικής καλλιέργειας και της εκτεταμένης χρήσης λιπασμάτων και χημικών ουσιών. Αυτό ίσχυε προηγουμένως τόσο για τα παλαιά όσο και για τα νέα κράτη μέλη. Τα τελευταία είκοσι χρόνια, τα νέα κράτη μέλη δεν διέθεταν πραγματικά τα χρήματα για λιπάσματα ή χημικές ουσίες και έτσι, για παράδειγμα, χρησιμοποιούνται τέσσερις φορές λιγότερα λιπάσματα ανά εκτάριο στην Ουγγαρία σε σχέση με τις Κάτω Χώρες. Η πραγματική λύση στο ζήτημα αφορά, επομένως, ένα ζήτημα μεθόδων καλλιέργειας, ότι δηλαδή στο μέλλον θα πρέπει να χρησιμοποιούμε μεθόδους που προστατεύουν τη βιόσφαιρα και το έδαφος και μειώνουν αυτήν την επιβάρυνση του εδάφους, επομένως απαιτούνται τελείως νέες μέθοδοι και νέες προσεγγίσεις για την προστασία του εδάφους, αφ’ ης στιγμής αυτό είναι προς το συμφέρον όλων των ευρωπαίων αγροτών. Αυτό το σύστημα πραγματικά βρίθει παράλογων πραγμάτων, επί παραδείγματι δεν φυτεύονται καλλιέργειες μετά τη συγκομιδή και χάνεται ενέργεια. Θα μπορούσαν να φυτεύονται λιπασματοποιήσιμες καλλιέργειες και, για παράδειγμα, θα μπορούσε έτσι να μειωθεί η επιβάρυνση από πλευράς λιπασμάτων. Σας ευχαριστώ για την προσοχή σας.\nΙωάννης Γκλαβάκης (PPE-DE). - Κύριε Επίτροπε, κυρία Υπουργέ, κύριε Πρόεδρε, όλοι συμφωνούμε και θέλουμε την προστασία των εδαφών. Το έδαφος είναι αυτό το οποίο μας δίδει τρόφιμα για τον πληθυσμό και θέλουμε να συνεχίσει να μας δίνει, και μάλιστα υγιή τρόφιμα. Το έδαφος, συμφωνούμε όλοι, είναι περιβάλλον και θέλουμε να το προστατεύσουμε. Και όμως πολύ φοβούμαι ότι το καταστρέφουμε.\nΗ οδηγία για την προστασία των εδαφών κάνει σαφή διαχωρισμό μεταξύ ρύπανσης προερχόμενης από τη γεωργία και ρύπανσης από τη βιομηχανία. Όσον αφορά τη ρύπανση που προέρχεται από τη γεωργία, βλέπουμε ότι πολλές προσπάθειες γίνονται από την κοινή αγροτική πολιτική, πολλές προσπάθειες γίνονται στο πλαίσιο του ελέγχου υγείας της ΚΓΠ ·επίσης πριν από λίγο καιρό είχαμε την έκθεση για σημαντική μείωση της χρήσης των γεωργικών φαρμάκων. Όλα αυτά γίνονται από το σκέλος της γεωργίας.\nΗ μεγάλη όμως ανησυχία είναι τι γίνεται με τη βιομηχανική μόλυνση. Εμείς, στην Επιτροπή Γεωργίας και Αγροτικής Ανάπτυξης, ανησυχούμε για τις επιπτώσεις που έχει η εντεινόμενη μόλυνση των εδαφών για την αγροτική μας παραγωγή αλλά και για το περιβάλλον.\nΗ ρύπανση αυτή αποτυπώνεται στα εδάφη και στα ύδατα και για το λόγο αυτό είναι σκόπιμο να υιοθετηθούν δείκτες και όρια μέτρησής τους πριν φτάσουμε σε μη αναστρέψιμη κατάσταση. Ζητώ λοιπόν άμεσα, γρήγορα, όπως εξετάζουμε πάρα πολλές φορές –και καλά κάνουμε– τη μόλυνση του αέρα, να εξετάζουμε τη μόλυνση των εδαφών. Και ειδικά των περιοχών που έχουν πολύ ανεπτυγμένη βιομηχανία.\nΑισιοδοξώ ότι η Γαλλική Προεδρία θα λάβει υπόψη τις θέσεις των κρατών μελών και θα βρει μια κοινά αποδεκτή λύση σε αυτό το θέμα.\nCzesław Adam Siekierski (PPE-DE). - (PL) Κύριε Πρόεδρε, πέρασε ένα χρόνος αφότου υιοθετήσαμε τη θέση μας σε πρώτη ανάγνωση όσον αφορά την οδηγία για την προστασία του εδάφους. Παρά ταύτα, το Συμβούλιο δεν κατάφερε μέχρι τώρα να εξασφαλίσει μια συμφωνία. Λίγα κράτη μέλη επιμένουν να δρουν ως αναστέλλουσα μειοψηφία. Υπάρχει τώρα ελπίδα να επιτύχουμε έναν συμβιβασμό επί γαλλικής Προεδρίας. Η παρουσίαση από τον εκπρόσωπο της Γαλλίας έδειξε ότι υφίστατο ανάλογη ελπίδα.\nΑκούσαμε πολλές κριτικές για το σχέδιο που διατείνονταν ότι θα αυξήσει τη γραφειοκρατία ή θα αλληλεπικαλύπτεται με υφιστάμενη εθνική και κοινοτική νομοθεσία. Πιστεύω ότι συμβαίνει το αντίθετο. Απαιτείται ανάλογη οδηγία, διότι θα οδηγήσει σε ενοποίηση της νομοθεσίας σε αυτόν τον τομέα και θα συνασπίσει σε επίπεδο Ένωσης όλες τις προσπάθειες που καταβάλλονται για την προστασία του εδάφους. Πέραν των τοπικών και περιφερειακών προσπαθειών, απαιτείται δράση σε επίπεδο Ένωσης, αν θέλουμε πραγματικά να σταματήσουμε την υποβάθμιση του εδάφους. Το έδαφος αποτελεί κοινό αγαθό για όλους μας. Πρέπει, επομένως, να θεσπιστούν κοινές αρχές και στόχοι και να αναληφθεί αντίστοιχη δράση. Είναι σημαντικό να γνωρίζουν όλοι οι πολίτες της Ένωσης τον σημαντικό ρόλο που διαδραματίζει το έδαφος στο οικοσύστημα, καθώς και στην καθημερινότητά μας και στην οικονομία.\nΔυστυχώς, εξακολουθούμε να εντοπίζουμε επικίνδυνες ουσίες στην επικράτεια πολλών κρατών μελών. Αναφέρομαι σε χωματερές και σε χημικά όπλα που εγκατέλειψε ο σοβιετικός στρατός, ο οποίος ήταν εγκατεστημένος εκεί στο παρελθόν. Ορισμένες χώρες δεν είναι σε θέση να αντιμετωπίσουν αυτά τα ζητήματα από μόνες τους. Επομένως, απαιτείται ενδεδειγμένη ενθάρρυνση και βοήθεια προς τα κράτη μέλη, ώστε να βοηθήσουν αυτές τις χώρες μέσω της απομάκρυνσης του σχετικού υλικού. Αποτελεί επιτακτική ανάγκη να θεσπιστούν σχετικές διατάξεις που θα επιτρέψουν την επαναχρησιμοποίηση της υποβαθμισμένης γης, ενώ θα περιορίσουν επίσης την υποβάθμιση του εδάφους και θα διασφαλίσουν ότι η εκμετάλλευση του εδάφους γίνεται με βιώσιμο τρόπο. Όλα αυτά αναμφίβολα θα αποτελέσουν βήμα προς τη σωστή κατεύθυνση σε ό,τι αφορά την προστασία του φυσικού περιβάλλοντος και τη διαφύλαξη του εδάφους, που αποτελεί λίαν πολύτιμο φυσικό πόρο. Σε σχέση με αυτό, η οδηγία αναμένεται να αποδειχθεί πολύ χρήσιμη σε εμάς. Επομένως, το νομοθετικό έργο πρέπει να συνεχιστεί. Επιπλέον, πρέπει να προστρέξουμε στις συμβουλές ανεξάρτητων εμπειρογνωμόνων και πρέπει να λάβουμε υπόψη τη γνώμη τους.\nMairead McGuinness (PPE-DE). - (EN) Κύριε Πρόεδρε, μίλησα με μια αγρότισσα σήμερα το πρωί, δυστυχώς μια αγρότισσα που κάθεται και κοιτάζει πλημμυρισμένα χωράφια, διότι στην Ιρλανδία και σε άλλα μέρη της Βόρειας Ευρώπης έχουμε πραγματικά πολύ κακή συγκομιδή. Νομίζω ότι πρέπει να τα έχουμε αυτά κατά νου σήμερα το πρωί. Αυτή η νέα αγρότισσα –και είναι εκπαιδευμένη– διάβασε την οδηγία για το έδαφος και ανησυχεί πραγματικά ότι για κάποιο άτομο όπως αυτή, που καλλιεργεί το ελάχιστο δυνατό, κάνοντας το σωστό για το έδαφος, τούτη η οδηγία θα την τιμωρήσει, ιδίως σε δυσμενείς καιρικές συνθήκες. Γνωρίζει το θέμα για το οποίο μιλάει. Πιστεύω ότι δεν χρειαζόμαστε μια οδηγία για να έχουμε καλά εδάφη: πρέπει τα κράτη μέλη να αναλάβουν την ευθύνη, χρειαζόμαστε δε πρωτίστως καλές αγροτικές συμβουλές, που θα υποστηρίζονται από καλή εθνική έρευνα αναφορικά με το τι είναι καλύτερο για τα εδάφη.\nΝομίζω ότι ένα από τα μεγάλα προβλήματα που αντιμετωπίζουμε, και σίγουρα το αντιμετωπίζουμε στην Ιρλανδία, είναι ο πολύ κακός σχεδιασμός, που δημιούργησε τεράστια προβλήματα πλημμύρων και συνακόλουθες δυσχέρειες. Ας το αφήσουμε αυτό στα κράτη μέλη. Ας τους δώσουμε μια κατεύθυνση, όχι όμως άλλη μία οδηγία που θα προστεθεί στις 18 στις οποίες υποχρεούνται να συμμορφώνονται οι αγρότες.\nJames Nicholson (PPE-DE). - (EN) Κύριε Πρόεδρε, θα έλεγα στην Επιτροπή και στο Συμβούλιο να εκμεταλλευτούν όλο τον χρόνο που χρειάζονται για την οδηγία αυτή. Μάλιστα, σε ό,τι με αφορά, μπορούν να την αποσύρουν για πάντα. Κατά την προσωπική μου άποψη, πιστεύω ότι δεν χρειαζόμαστε ούτε απαιτούμε αυτήν την οδηγία.\nΟι αγρότες επωμίζονται ήδη αρκετό διοικητικό φόρτο και γραφειοκρατία επί του παρόντος και βλέπουν ότι όλα αυτά απορρέουν από τις Βρυξέλλες. Αυτό μπορεί κάλλιστα να αποτελέσει το τελευταίο λιθαράκι που θα προκαλέσει την κατάρρευση του συστήματος.\nΕίναι γεγονός ότι το έδαφος είναι πολύ σημαντικό και πρέπει να προστατεύεται, ουδέποτε όμως μέχρι τώρα συνάντησα έναν αγρότη που δεν θα προστατέψει το έδαφος στο χωράφι του – το μέλλον τους εξαρτάται από αυτό. Οι ανάγκες των διαφόρων περιοχών της Ευρώπης διαφοροποιούνται τα μάλα. Τα εδάφη απαιτούν διαφορετική στήριξη στα βόρεια και διαφορετική στα νότια, διαφορετική στα ανατολικά και διαφορετική στα δυτικά.\nΑυτό είναι ένα ευαίσθητο θέμα. Σας παρακαλούμε αποσύρετε και θάψτε αυτήν την οδηγία. Όπως είπε ο κ. Mulder, έχουμε ήδη επαρκείς οδηγίες. Η πρόθεση μπορεί να είναι καλή, δεν χρειαζόμαστε όμως αυτήν την καλή πρόθεση.\nReinhard Rack (PPE-DE). - (DE) Κύριε Πρόεδρε, κύριε Επίτροπε, κυρίες και κύριοι, η Ευρωπαϊκή Ένωση πρέπει να δρα εντός του πλαισίου των αρμοδιοτήτων της σε εκείνα τα πεδία όπου πραγματικά μπορεί να συνεισφέρει ευρωπαϊκή προστιθέμενη αξία με τους δικούς της κανόνες. Σε αυτήν τη συγκεκριμένη περίπτωση, δεν βλέπω να δημιουργείται κάποια προστιθέμενη αξία. Εκείνο που όντως βλέπω είναι ορισμένες χώρες που δεν παίρνουν στα σοβαρά τις ευθύνες τους στην εγχώρια κονίστρα ή που, αν μη τι άλλο, δεν το έχουν πράξει μέχρι τώρα, ή που απλώς πιστεύουν ότι μπορούν να έχουν πρόσβαση σε ευρωπαϊκά κονδύλια με αυτόν τον τρόπο. Δεν μπορώ να επισημάνω καμία απολύτως προστιθέμενη αξία· εκείνο που όντως βλέπω είναι πρόσθετα κόστη και περισσότερο διοικητικό φόρτο, ιδίως για εκείνες τις χώρες που εκπλήρωσαν τις δεσμεύσεις τους οίκαδε και έλαβαν λογικά μέτρα για την προστασία του εδάφους.\nJim Allister (NI). - (EN) Κύριε Πρόεδρε, η προστασία του εδάφους είναι βεβαίως αναγκαία, εκείνο όμως που δεν είναι αναγκαίο είναι άλλη μία οδηγία της ΕΕ. Όπως είπε ο κ. Mulder, έχουμε ήδη πληθώρα οδηγιών και αναρίθμητους κανόνες σχετικά με την πολλαπλή συμμόρφωση. Αυτό το ζήτημα εμπίπτει στην αρμοδιότητα των κρατών μελών. Ποιο έθνος θα αφήσει το έδαφός του να διαβρωθεί και να υποβαθμιστεί; Μάλιστα, ποιος αγρότης έχει ανάγκη τις Βρυξέλλες για να του πει να μην αφήσει να υποβαθμιστεί η περιουσία του; Είναι γελοίο. Περισσότερο ντάντεμα από τις Βρυξέλλες το μόνο που θα κάνει θα είναι να προσθέσει περισσότερο βάρος στον ήδη ανυπόφορο διοικητικό φόρτο που επωμίζονται οι αγρότες, των οποίων ο χρόνος που τους μένει για να φροντίζουν τη γη τους συρρικνώνεται συνεχώς προς όφελος του χρόνου που απαιτείται για να συμπληρώνουν ανόητα έντυπα. Το Κοινοβούλιο και η Επιτροπή πρέπει να κόψουν αυτήν τη συνήθεια μιας ζωής και να την ξεχάσουν.\nRobert Sturdy (PPE-DE). - (EN) Κύριε Πρόεδρε, ασπάζομαι πλήρως όσα είπαν οι συνάδελφοί μου κατά τη διαδικασία «catch-the-eye» για να λάβουμε τον λόγο.\nΑν η Επιτροπή θέλει να έλθει και να δει το αγρόκτημά μου, αυτό καλλιεργείτο επί 3 000 χρόνια πριν από τη γέννηση του Χριστού και συνεχίζει να καλλιεργείται. Το έδαφος είναι για μερικούς πραγματικά μερακλήδες. Μάλιστα, φέτος παράγουμε 4,5 τόνους ανά τέσσερα στρέμματα (ένα acre), όπερ σημαίνει άνω των 10 τόνων σίτου ανά εκτάριο – αν μπορούμε, βέβαια, να το συνδυάσουμε.\nΦροντίζουμε και διαχειριζόμαστε το έδαφος. Αφήστε τα αυτά σε εκείνους που τα ξέρουν. Μην φέρνετε άλλη γραφειοκρατία από τις Βρυξέλλες, διότι το μόνο που κάνετε είναι να αμαυρώνετε το όνομα του καθενός εδώ πέρα, ενώ κάνουμε αρκετά καλή δουλειά. Συνεχίστε να κάνετε καλή δουλειά, αφήστε το όμως αυτό στα κράτη μέλη.\nNathalie Kosciusko-Morizet, Προεδρεύουσα του Συμβουλίου. − (FR) Κύριε Πρόεδρε, κύριε Επίτροπε, κυρίες και κύριοι, επιτρέψτε μου καταρχάς να πω ότι δεν επιθυμώ άλλη αβεβαιότητα σε αυτό το σημείο. Η Προεδρία αντλεί πολύ δύναμη από αυτήν την οδηγία και είναι πεπεισμένη για την ανάγκη να θεσπιστεί μια τέτοια οδηγία για το θέμα αυτό. Θέλω, επίσης, να επαναλάβω ότι αυτή ήταν η σταθερή θέση μας, ότι δεν χρονολογείται από τη θητεία της τρέχουσας Προεδρίας, και δεν μπορώ να αποδεχθώ ορισμένους υπαινιγμούς που έγιναν σε σχέση με αυτό. Τον Δεκέμβριο του 2007, όταν διεξήχθη η πρώτη συζήτηση στο Συμβούλιο, ορισμένα κράτη μέλη –και αυτό το απηχεί η σημερινή συζήτηση– αντιτάχθηκαν επισήμως επί της αρχής σε αυτήν την οδηγία. Άλλα κράτη μέλη εμπλέκονταν ήδη στην εκπόνηση εθνικών πολιτικών σε αυτό το πεδίο και ήταν της άποψης ότι ενώ η οδηγία ήταν μια καλή ιδέα, η πρόταση που παρουσιαζόταν δεν τηρούσε επαρκώς την αρχή της επικουρικότητας και δεν λάμβανε αρκούντως υπόψη τις προσπάθειες που ήδη καταβλήθηκαν, μεταξύ άλλων, σε σημεία λίαν τεχνικής φύσεως. Εκείνη την περίοδο, η Γαλλία συγκαταλεγόταν σε αυτήν την ομάδα κρατών. Σήμερα, καθώς ασκούμε την Προεδρία και παραμένουμε και πάλι πιστοί σε αυτήν τη θέση, αντλούμε μεγάλη δύναμη και είμαστε πολύ πρόθυμοι να εξεύρουμε μια συμφωνία για μια οδηγία σχετικά με την προστασία του εδάφους. Για όλους αυτούς τους λόγους, είδαμε όλοι σήμερα ότι υπάρχουν έντονες διαφωνίες και ότι αυτές αντικατοπτρίζουν πιστά ό,τι συνέβαινε στο Ευρωπαϊκό Συμβούλιο. Αγωνιζόμαστε να επιτύχουμε μια συμφωνία που ενδέχεται, όπως ευελπιστούμε, να στεφθεί από επιτυχία στη διάρκεια της τρέχουσας γαλλικής Προεδρίας. Ωστόσο, όπως μπορούμε να δούμε όλοι μας, αυτό μόνο απλό δεν θα είναι.\nΣταύρος Δήμας, Μέλος της Επιτροπής. − (EN) Κύριε Πρόεδρε, σας ευχαριστώ για την ευκαιρία που μου δίνετε να συμβάλω σε αυτήν τη συζήτηση, με αφορμή την προφορική ερώτηση του Κοινοβουλίου προς το Συμβούλιο. Επιτρέψτε μου να δηλώσω ότι η Επιτροπή επαναβεβαιώνει τη δέσμευσή της για την επίτευξη μιας συμφωνίας σε σχέση με την οδηγία για την προστασία του εδάφους και θα κάνει κάθε τι το δυνατό για την επίτευξη αυτού του στόχου.\nΗ Επιτροπή υπέβαλε την πρότασή της με βάση τα ψηφίσματα του Κοινοβουλίου και του Συμβουλίου, με τα οποία ζητείται μια συνολική προσέγγιση της Ευρωπαϊκής Ένωσης σε ό,τι αφορά την προστασία του εδάφους. Θυμάμαι πολύ καθαρά, κύριε Nassauer, ότι στα τέλη της άνοιξης του 2006 έλαβα μια επιστολή από τη γερμανική κυβέρνηση, με την οποία στην πλειονότητά τους –αν όχι όλα– τα κρατίδια (Länder) στη Γερμανία ζητούσαν μια οδηγία για την προστασία του εδάφους. Επικροτούμε την ισχυρή υποστήριξη του Κοινοβουλίου για μια οδηγία όσον αφορά την προστασία του εδάφους, παρόλο που υποβάλλει τροποποιήσεις στην πρόταση της Επιτροπής. Ελπίζω ότι μπορούμε να επιτύχουμε επαρκές επίπεδο πολυπλοκότητας, όπως σημείωσε η κ. Gutiérrez-Cortines.\nΕκφράζουμε τη λύπη μας που το Συμβούλιο δεν κατάφερε να επιτύχει μια πολιτική συμφωνία τον Δεκέμβριο, παρά το τεράστιο έργο που επιτέλεσε η πορτογαλική Προεδρία, τη στήριξη 22 κρατών μελών και την ευελιξία που επέδειξε η Επιτροπή. Υπογραμμίζω ότι, ενώ παραμένει αυτό το πολιτικό αδιέξοδο, συνεχίζεται η υποβάθμιση του εδάφους, όπως κατέστησε ξεκάθαρο η επιστημονική κοινότητα, επί παραδείγματι μια διάσκεψη υψηλού επιπέδου για το έδαφος και την κλιματική αλλαγή που διοργάνωσε πρόσφατα η Επιτροπή.\nΕπομένως, επικροτώ τη δέσμευση της Γαλλίας για επανέναρξη των εργασιών και προσβλέπω να εργαστώ εποικοδομητικά με τη Γαλλία και άλλα κράτη μέλη, ώστε να διασφαλίσω ότι θα επιτύχουμε μια πολιτική συμφωνία στο Συμβούλιο, η οποία θα διασφαλίζει υψηλό επίπεδο προστασίας του εδάφους το συντομότερο δυνατόν.\nΩστόσο, η Επιτροπή πρέπει να διασφαλίσει ότι το τελικό κείμενο θα μπορεί να εφαρμοστεί και ότι θα συνεισφέρει προστιθέμενη αξία σε σύγκριση με τα τρέχοντα επίπεδα προστασίας του εδάφους. Σας διαβεβαιώνω ότι παραμένω ταγμένος σε αυτό το καθήκον.


Opel Mokka Mokka-e - alfa romeo, audi, bmw, citroen, dacia, ds, fiat, ford, h\nΤο 2ης γενιάς Opel Mokka έρχεται στις αρχές του 2021 ως προπομπός της νέας σχεδιαστικής φιλοσοφίας της φίρμας, με πιο compact μήκος και με βάση την CMP πλατφόρμα του γαλλικού ομίλου PSA (Peugeot-Citroen). H καμπίνα είναι πλήρως ψηφιοποιημένη, ενώ για πρώτη φορά θα είναι διαθέσιμο και με αμιγώς ηλεκτρική έκδοση 136 ίππων και μπαταρία 50 kWh, όπως το Peugeot e-2008.\n2.513.500 Επισκέψεις στο άρθρο (24/11/2020)\nΗ νέα, δεύτερη γενιά του μικρού Crossover της γερμανικής μάρκας μπορεί να έχασε το «Χ» από το όνομα, αλλά κέρδισε απέναντι στον πρόγονό του σε εξωτερική εμφάνιση, στην σχεδίαση της καμπίνας και στις τεχνολογίες που αυτή προσφέρει. Παρά το ελαφρώς μεγαλύτερο μεταξόνιο του (κατά 2 χιλιοστά), το νέο Mokka είναι 12,5 εκατοστά μικρότερο σε μήκος από την προηγούμενη γενιά, ενώ μπορεί να προσφέρει παρόμοιο χώρο αποσκευών έως 350 λίτρα. Το 4,15 μέτρων μήκος του το καθιστά, σύμφωνα με την Opel, εξαιρετικά ευέλικτο μέσα στην πόλη. Το νέο Mokka βασίζεται σε μια νέα έκδοση της πλατφόρμας CMP (Common Modular Platform) που προσφέρει μέγιστη ευελιξία στην ανάπτυξη νέων μοντέλων καθώς επιτρέπει την κατασκευή αμιγώς ηλεκτρικών αλλά και αυτοκινήτων με κινητήρες εσωτερικής καύσης. Η ομάδα μηχανικών στο Rüsselsheim κατάφερε να κάνει το μοντέλο έως 120 κιλά ελαφρύτερο έναντι της προηγούμενης γενιάς και να ενισχύσει την ακαμψία του έως και 30%.\nΤο νέο Opel Μοkka, για το οποίο οι παραγγελίες έχουν ξεκινήσει, γίνεται το πρώτο μοντέλο που ενσαρκώνει το νέο πρόσωπο της γερμανικής μάρκας, το Opel Vizor. Η μάσκα του νέου μικρού γερμανικού SUV αγκαλιάζει ως ενιαίο στοιχείο όλο το εμπρός τμήμα, κάτω από το καπό, επιμηκύνοντας οπτικά το πλάτος του και διαμορφώνοντας μία μίνιμαλ πρόσοψη. Το έμβλημα του κεραυνού της Opel κυριαρχεί, ενώ στις δύο άκρες του προβόλου βρίσκονται τα φώτα LED και οι -τελευταίας γενιάς- προβολείς IntelliLux LED matrix. Στο πίσω μέρος από την άλλη πλευρά, τα φώτα είναι νέας σχεδίασης, πλατιά και μοντέρνα, με την αεροτομή στο τέλος της οροφής να προσφέρει σπορτίφ χαρακτήρα. Το όνομα του μοντέλου δίνει το «παρών» με κεφαλαία γράμματα κάτω από το έμβλημα της φίρμας στην θύρα του πορτ-μπαγκάζ.\nΤο τοπίο την καμπίνα είναι σημαντικά διαφοροποιημένο και πως θα μπορούσε να γίνει αλλιώς άλλωστε, αφού η Opel προσφέρει επίσης για πρώτη φορά στην γκάμα της το Pure Panel cockpit, ένα σύμπλεγμα από δύο μεγάλες οθόνες μεγέθους από 7 έως 10 ιντσών για το infotainment και ψηφιακό πίνακα οργάνων έως 12 ιντσών, ενσωματωμένες απρόσκοπτα σε μία οριζόντια μορφή, με ελάχιστο αριθμό μπουτόν. Το Pure Panel παρέχει τις τελευταίας γενιάς ψηφιακές τεχνολογίες και τις πιο σημαντικές πληροφορίες που χρειάζεται ο οδηγός, όπως για παράδειγμα, τη διαχείριση της ενέργειας που είναι αποθηκευμένη στην μπαταρία του ηλεκτρικού Mokka. Η Opel προσφέρει επίσης νέα εργονομικά προσαρμοζόμενα καθίσματα ενώ προαιρετικά η καμπίνα μπορεί να επενδυθεί με Alcantara ή απλό δέρμα, πράγμα ασυνήθιστο για μοντέλο της κατηγορίας.\nΌσον αφορά στη γκάμα των μηχανικών συνόλων, στη βάση συναντούμε τον 3κύλινδρο 1.200άρη βενζινοκινητήρα με 100 ίππους και 205 Nm ροπής σε συνδυασμό με το 6άρι μηχανικό κιβώτιο της φίρμας (σ.σ. αυτή η έκδοση θα κοστίζει από 18.000 ευρώ), ενώ το επόμενο βήμα αφορά το ίδιο μοτέρ στην έκδοση με τα 130 άλογα και τα 230 Nm ροπής σε συνδυασμό είτε με μηχανικό κιβώτιο είτε με το 8άρι αυτόματο κιβώτιο που έχει στην φαρέτρα της η φίρμα. Στο diesel, ο μόνος διαθέσιμος κινητήρας είναι ένας 4κύλινδρος 1.500άρης με ισχύ 110 άλογα και 250 Nm ροπής αποκλειστικά με την χειροκίνητη μετάδοση των 6 σχέσεων. Όσον αφορά την κατανάλωση, η Opel υπόσχεται πως αυτή μπορεί να μετρηθεί από 4,5 έως 4,8 λίτρα/100 χλμ στους κινητήρες βενζίνης, ενώ το μοτέρ πετρελαίου υπόσχεται κατανάλωση 3,8 λτ./100χλμ. Επιπλέον, το Mokka αποκτά για πρώτη φορά ηλεκτρική έκδοση, το Mokka-e, που εφοδιάζεται με έναν ηλεκτρικό κινητήρα απόδοσης 136 ίππων και 260 Nm ροπής και υπόσχεται 322 χιλιόμετρα αυτονομίας.\nΣτο κομμάτι της τεχνολογίας, τέλος, η Opel υποστηρίζει πως το Mokka εξοπλίζεται με συστήματα από πιο μεγάλα αυτοκίνητα της φίρμας όπως μεταξύ άλλων εξελιγμένο cruise control, σύστημα διατήρησης λωρίδας active lane positioning, IntelliLux LED matrix φώτα, πίσω κάμερα 180 μοιρών και σύστημα υποβοήθησης παρκαρίσματος.


Μοναδικό ρεκόρ στο YouTube κατάφεραν οι Queen ένα με το Bohemian Rhapsody!\nΠρόκειται για ένα τραγούδι – ύμνος, το «Bohemian Rhapsody», από το συγκρότημα – θρύλο, τους Queen.\nΑυτός ο συνδυασμός είναι μοναδικός και ικανός να οδγήσει στο να σπάσει ρεκόρ στο Youtube: έγινε το πρώτο βίντεο κλιπ που γυρίστηκε πριν τη δεκαετία του ’90 και ξεπέρασε το 1 δισεκατομμύριο views!\nΑυτό το γεγονός δεν μπορούσε να περάσει απαρατήρητο κι έτσι τα δυο μέλη του συγκροτήματος που βρίσκονται εν ζωή, o Μπράιαν Μέι και ο Ρότζερ Τέιλορ, οι οποίοι συνεργάστηκαν με τη Universal Music και το YouTube/ Google, ώστε να δημιουργήσουν μία νέα προσέγγιση στο παλιό single και βίντεοκλίπ.\nΈφτιαξαν λοιπόν, μία καινούργια ψηφιακά επεξεργασμένη εκδοχή του αυθεντικού κλιπ, που παρουσιάστηκε πρώτη φορά στο μουσικό τηλεοπτικό πρόγραμμα «Top of the Pops» στην Αγγλία το 1975, και ανακοίνωσαν τη δημιουργία τριών νέων κλιπ των τραγουδιών τους με τη συμμετοχή των θαυμαστών τους: «Μας τιμά που το "Bohemian Rhapsody" έφτασε το 1 δις προβολές στο YouTube», δήλωσαν ο Brian May και ο Roger Taylor στην ανακοίνωσή τους.\n«Θέλουμε να σας ευχαριστήσουμε και να το γιορτάσουμε με τους καταπληκτικούς θαυμαστές μας σε όλον τον κόσμο με τη δημιουργία τριών νέων βίντεο από τα τραγούδια μας, τα οποία θα σας περιλαμβάνουν. Αν είστε μουσικοί, τραγουδιστές, χορευτές, visual artists ή απλά θέλετε να διασκεδάσετε, επισκεφτείτε την ιστοσελίδα www.youarethechampions.com για να μάθετε περισσότερα».


Ξενοδοχεία κοντά σε Place Denfert-Rochereau - Βρείτε προσφορές ξενοδοχείων\nΞενοδοχεία κοντά σε Place Denfert-Rochereau\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε Place Denfert-Rochereau. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε Place Denfert-Rochereau παραπάνω.


Hram Svetog Pantelejmona (Νις, Σερβία) - Κριτικές\nΞενοδοχεία κοντά σε: Christogram Monument\nHram Svetog Pantelejmona, Νις - Κριτικές\nΝο 15 από 32 δραστηριότητες - Νις\nKosovke Devojke 34, Νις 18106, Σερβία\nΠολύ καλή εκκλησία με παιχνίδια για παιδιά. Είναι ενδιαφέρον για τους ανθρώπους από τον κόσμο των τρυπών. Είμαι εντυπωσιασμένος με ανθρώπους που ζουν κοντά στην εκκλησία ο καθένας είναι καλός και θέλει να σας βοηθήσει\nΣχετικά νέα εκκλησία σε ιστορικό χώρο\nΤέλη 19ου αιώνα Ορθόδοξη εκκλησία με ξεχωριστό πύργο σε μια τοποθεσία όπου υπήρχε μια νεκρόπολη του 12ου αιώνα. Από τις ανασκαφές έχει απομείνει ελάχιστο σημάδι. Η εκκλησία είναι σε ένα συγκρότημα που χρησιμεύει ως δημόσιο πάρκο. Υπάρχει πηγή με καθαρό πόσιμο νερό. Ορισμένες από τις...παλαιότερες εικόνες στην εκκλησία είναι ορατές. Μου άρεσε ο πολυέλαιος με εικόνες.Περισσότερα\nΛάβετε γρήγορα απαντήσεις από το προσωπικό του Hram Svetog Pantelejmona και από προηγούμενους επισκέπτες.


Χωρίς κατηγορητήριο στη φυλακή οι δύο Έλληνες στρατιωτικοί\nΧωρις κατηγορητηριο στη φυλακη οι δυο Ελληνες στρατιωτικοι\nΣΤΗΝ ΤΟΥΡΚΙΑΧωρίς κατηγορητήριο στη φυλακή οι δύο Έλληνες στρατιωτικοί14/03/2018\nΟι γονείς των δύο στρατιωτικών τους επισκέφθηκαν στη φυλακή όπου κρατούνται, υπό συνθήκες υψηλής ασφαλείας, για δεύτερη φορά από την ημέρα της συλλήψεώς τους.\n«Είναι συστηματική και επίμονη η προσπάθεια που καταβάλλουμε. Αντιλαμβάνομαι ότι είστε γονείς και πονάτε, όλοι μας πονάμε για την υπόθεση αυτή. Η διαβεβαίωσή μας πρέπει να είναι δεδομένη προς εσάς: Κάνουμε ό,τι είναι δυνατόν» είπε ο κ. Κουβέλης απευθυνόμενος στους γονείς των στρατιωτικών.\n«Οι προσπάθειες συνεχίζοντα...\nTags κατηγορητηριο φυλακη ελληνες στρατιωτικοι τουρκιαχωρις\nΧωρίς κατηγορητήριο στη φυλακή οι δύο Έλληνες στρατιωτικοί ΣΤΗΝ ΤΟΥΡΚΙΑΧωρίς κατηγορητήριο στη φυλακή οι δύο Έλληνες στρατιωτικοί14/03/2018 Χωρίς απαγγελία συ_


Το Beat Saber έρχεται επιτέλους στο Playstation VR | Techblog.gr\nΠαρασκευή, 08/02/2019 · Αλέξανδρος Παππάς PlayStation 4 PlayStation VR Sony\nH Beat Games Studios, γνωστή στο παρελθόν ως Hyperbolic Magnetism, ξεκίνησε αρχικά το συγκεκριμένο project το 2016 όταν δεν είχαμε πραγματικά πολλά ρυθμικά VR παιχνίδια. Επί του παρόντος, το Beat Saber είναι ένα από τα δημοφιλέστερα παιχνίδια VR στο Steam και το Oculus Store, και αισίως έγινε διαθέσιμο και στο PlayStation VR.\nΤα παιχνίδια που προσφέρουν την δυνατότητα ακούσιας άσκησης, γίνονται συνήθως πολύ αγαπημένα στο κοινό, γιατί είναι πάντα τόσο διασκεδαστικά τη ίδια στιγμή που ο παίχτης δεν συνειδητοποιεί πόσο πολύ κινείται. Ακόμα και η αρχική μουσική στο παιχνίδι είναι εξαιρετικά πιασάρικη σε σημείο να μένει στο μυαλό. Αν ψάχνετε για διασκέδαση με φίλους ή απλώς ένα ρυθμικό παιχνίδι για να παίξετε μόνοι σας, πρέπει να δείτε οπωσδήποτε το Beat Sabre στη VR κονσόλα της Sony.


ΑΥΤΕΝΕΡΓΟΣ: Προς Εισαγγελέα κον Γ. Πεπόνη: Συσχετισμός δηλώσεων Ρουμελιώτη κατά ΓΑΠ με προσφορά της Αγροτικής στην Πειραιώς.\nΠρος Εισαγγελέα κον Γ. Πεπόνη: Συσχετισμός δηλώσεων Ρουμελιώτη κατά ΓΑΠ με προσφορά της Αγροτικής στην Πειραιώς.\nΑπό το autenergos.blogspot.com/\nΠρος τον Εισαγγελέα Οικονομικού Εγκλήματος\nκον Γρηγόρη Πεπόνη ΣΔΟΕ\nΚοινοποίηση: Κύριον Ιωάννην Διώτη, Ειδικό Γραμματέα ΣΔΟΕ\nΘέμα: Συσχετισμός δηλώσεων Ρουμελιώτη κατά ΓΑΠ με προσφορά της Αγροτικής στην Πειραιώς\nΣεβαστέ κύριε Εισαγγελέα,\nΜε ενδιαφέρον και αγωνία παρακολουθούμε τις προσπάθειες κατά του “Οικονομικού Εγκλήματος”.\nΤο autenergos.blogspot.com/, στα πλαίσια των δυνατοτήτων του, προσπαθεί να αναδεικνύει μεγάλα εγκλήματα.\nΘεωρεί βέβαια ότι αυτά τα εγκλήματα κατά του λαού αποτελούν ιδεολογική επιλογή της συνολικής πυραμιδικής εξουσίας. Εντάσσονται δε στο ιδεολογικό πλαίσιο της εκμετάλλευσης ανθρώπου από άνθρωπο. Για να επιτευχθεί αυτό , εκτός άλλων, διαφθείρονται θεσμοί και πρόσωπα.\nΗ δικαιοσύνη “σας” και ο συνδικαλισμός “μου” χρησιμοποιούνται στο έπακρον.\nΗ δημιουργία δε συνενόχων, πυραμιδικά και στην κοινωνική δομή, που θα σιωπούν ή θα μιλούν εντεταλμένα, είναι από τα πλέον σημαντικά μέσα για να ενισχύεται και διαιωνίζεται η εκμετάλλευση ανθρώπου από άνθρωπο.\nΔεν ξέρω τις διαδρομές της έρευνάς σας σχετικά με τις ευθύνες για την κρίση.\nΕκείνο που, ως πολίτης, ζητώ για τις ευθύνες του κου Παπανδρέου είναι να ερευνηθεί:\nΓιατί το: “ Λεφτά υπάρχουν” δεν υλοποιήθηκε μαζεύοντας άμεσα, από το 2009, τα δεκάδες και εκατοντάδες δισεκατομμύρια ευρώ που πράγματι υπήρχαν και συνεχίζουν να υπάρχουν. Αλλά κλεμμένα. Αντί αυτού προστάτεψε τις απάτες και άρπαξε τα εισοδήματα μισθωτών, συνταξιούχων, φτωχών και όσων είναι συνεπείς.\nΓιατί δεν ανέτρεψε: “Το ελληνικό σύστημα είναι βαθιά διεφθαρμένο”. Αντίθετα του επίτρεψε να συνεχίζει να εκτρέφει τις κλοπές, τις απάτες, τη διαφθορά, την εκμετάλλευση που πτυχές τους εντοπίζετε.\nΌμως, παρότι ο κος Γ. ΠΑΠΑΝΔΡΕΟΥ συγκαταλέγεται σε αυτούς που θα επιθυμούσα να δω έως και εξοστρακισμένους (μαζί με -ενδεικτικά- Μητσοτάκη, Σημίτη, Καραμανλή, Βενιζέλο, Σαμαρά....), δεν μπορώ να μην εντοπίζω (και το αίσθημα της δικαιοσύνης να διεγείρεται) προσπάθειες να γίνει ο αποδιοπομπαίος προκειμένου να αθωωθεί όλο το διεφθαρμένο κλεπτοκρατικό σύστημα και το συνένοχο πολιτικό προσωπικό. Το οποίο βέβαια υπηρέτησε και υπηρετεί. Είναι άλλο θέμα η (σκληρή) καταδίκη για τις ευθύνες του και άλλο να γινόμαστε θύματα επαναλαμβανόμενων επιδιώξεων να "καταδικάζεται(;)" ΜΌΝΟ ένας για να σωθούν όλοι οι άλλοι και κυρίως το Σύστημα (περίπτωση Τζοχατζόπουλου που τυχαία εντοπίστηκε αλλά θα... αθωωθεί μόλις ο “σκοπός” επιτευχθεί).\nΕπειδή αξιολογήσατε ότι με ταχύτητα έπρεπε να δράσετε σχετικά με τις δηλώσεις του (μέχρι χθες τρόφιμου του ΔΝΤ και σήμερα αντιπροέδρου της Τράπεζας Πειραιώς) κου Ρουμελιώτη, επιθυμώ να σας θέσω το ερώτημα αν στην έρευνά σας θα συμπεριλάβετε και το εξής:\nΑνεξάρτητα αν αποδειχθούν σωστά ή όχι τα γραφόμενά του για τις ευθύνες Παπανδρέου σε σχέση με το ΔΝΤ, θα ερευνήσετε αν ο κ. Ρουμελιώτης ενήργησε τώρα ως εντολοδόχος;\nΑν δηλαδή, ως επιλογή Σαμαρά για να “δικαιωθεί” και Βενιζέλου για τα εσωκομματικά ξεκαθαρίσματα, χρησιμοποιήθηκε (και) ο κος Ρουμελιώτης στα πλαίσια της “αξιοποίησης” και της “συνενοχής” .\nΕπιπλέον, και εδώ είναι κυρίως ο ρόλος σας, αν υπήρξε και αντάλλαγμα. Δηλαδή, το ότι κρυφά και με τέτοια ταχύτητα η Αγροτική “δωρήθηκε” στην Πειραιώς, αν τούτο είναι το αντάλλαγμα και προς τον νέο Αντιπρόεδρο της Πειραιώς, κον Ρουμελιώτη.\nΣας είναι γνωστό-και βοά-ότι, από κόμματα, συνδικαλισμό, ειδικούς κλπ, το θέμα: Αγροτικής-Πειραιώς, συγκαταλέγεται μεταξύ των μεγάλων οικονομικών σκανδάλων και προκαλεί σημαντική οικονομική βλάβη, ειδική και γενική.\nΑν συμβαίνουν και αποδείξετε το παραπάνω, θα έχετε συμβάλλει να μειωθούν ανάλογες πρακτικές που σκοπό έχουν να ενισχύεται, αποπροσανατολιστικά, η εξαπάτηση και εκμετάλλευση του λαού.\nΚύριε Εισαγγελέα, όπως εσείς συγκλονιστήκατε από τις δηλώσεις Ρουμελιώτη και αντιδράσατε άμεσα, αντίστοιχα και εγώ συνταράχτηκα, όταν συνειδητοποίησα ότι μπορεί μια “δήλωση” να “κόστισε” μια Τράπεζα που σημαίνει ότι θα μου κλέψουν και άλλο τη σύνταξή μου.\nΕσείς βέβαια έχετε την εξουσία του νόμου και αναζητάτε αμέσως τις ευθύνες. Όμως, ένα μπλοκ έχει ψηγματικές δυνατότητες. Παρόλα αυτά, προσπαθούμε!\nΜε ικανοποίηση λοιπόν θα αναρτούσαμε το ενδιαφέρον σας και τα αποτελέσματα της έρευνάς σας για την πτυχή του "οικονομικού προβλήματος" που προαναφέρθηκε.\nανασκαλεύοντας τη μνήμη μου, δεν μπόρεσα να βρω πουθενά μια διάκριση του κου Ρουμελιώτη ενάντια στη μεγάλη διαχρονική διαφθορά, απάτη, εκμετάλλευση. Ούτε ως υπουργός, μήτε ως επιστήμονας, πολίτης, πολιτικός άφησε (γνωστά) αποτυπώματα που τον ξεστράτιζαν από το Σύστημα με τα παραπάνω χαρακτηριστικά. Μακάρι ο ίδιος να συνδέσει το σημερινό του ενδιαφέρον με άγνωστες σε εμάς πράξεις του.\nΈως τότε θα αιωρείται και ερευνάται: Προς τι το ξαφνικό ενδιαφέρον του; Αποτελεί: συνέχεια άγνωστων ευρέως αγώνων του, έμπρακτη μετάνοια, έλεγχος λόγω συνενοχής, αποτέλεσμα συναλλαγής; Στη συναλλαγή συμπεριλαμβάνεται και η Αγροτική; Αν ναι, πόση η ζημιά για την οικονομία; Στο ΣΔΟΕ, θα “επιτραπεί” να ερευνήσει; Το ΣΔΟΕ, θα κτυπήσει μέχρι την κορυφή αν από την έρευνα προκύψει ότι Σαμαράς-Βενιζέλος χρησιμοποίησαν τον κο Ρουμελιώτη, με ανταλλάγματα;\nΚύριε Εισαγγελέα, στα πλαίσια της ισότητας των πολιτών, όπως δράσατε αμέσως για τις δημόσιες θέσεις του κου Ρουμελιώτη, σας ζητώ να πράξετε αντίστοιχα για όσα αναφέρονται στην παρούσα που θα αναρτηθεί και δημοσιοποιηθεί\nΓια το autenergos.blogspot.com/\nΝα δεις που μόλις απαντήσει ο Βενιζέλος θα αρχίσει να παίζει φλογέρα .ο Πάγκαλος (σημείο 1+30")\n04 Αυγούστου, 2012 14:30\nΑΥΤΕΝΕΡΓΕ ΞΥΠΝΑ ΒΡΕΕΕΕΕΕΕΕΕΕΕ!\nΒΛΕΠΩ ΟΤΙ ΣΙΓΑ-ΣΙΓΑ ΞΥΠΝΑΣ ΚΑΙ ΧΑΙΡΟΜΑΙ... ΜΟΝΟ Ο ΓΑΠ ΠΟΥ ΔΕ ΦΤΑΙΕΙ ΓΙΑ ΤΗΝ ΚΑΤΑΝΤΙΑ ΤΗΣ ΕΛΛΑΔΑΣ... ΠΙΣΤΕΥΩ ΟΤΙ ΟΣΟ ΠΕΡΝΑΕΙ Ο ΚΑΙΡΟΣ ΤΟΣΟ ΘΑ ΤΟ ΚΑΤΑΛΑΒΕΙΣ ΤΕΛΙΚΑ... ΤΑ ΑΛΛΑ ΒΟΔΙΑ ΘΑ ΤΟ ΚΑΤΑΛΑΒΟΥΝ ΠΟΤΕ?\nΒΑΣΙΚΑ ΤΟΝ ΕΡΙΞΑΝ ΤΑ ΠΟΥΤΣΟΚΑΝΑΛΑ\n04 Αυγούστου, 2012 18:11\nG. Bangos,Φαίνεται δεν με... διαβάζεις συχνά! Πάντως, κάθε κριτική σεβαστή! Σε ευχαριστώ!\n04 Αυγούστου, 2012 22:08\n04 Αυγούστου, 2012 22:09


taparaponasas stoNATO: άργησα λίγο, αλλά κάτι έμαθα περί ΤΕΙ\nάργησα λίγο, αλλά κάτι έμαθα περί ΤΕΙ\nclick! πάνω στον τίτλο και θα βρεθείτε στα Πρακτικά της Βουλής από τη ΣΥΝΕΔΡΙΑΣΗ ΡΞΖ' της Τετάρτης 9 Μαϊου 2001, από όπου έμαθα τι περίπου συμβαίνει με τα ΤΕΙ. Δεν με ενδιαφέρει το "ΠΟΙΟΣ-ΠΟΥ-ΠΟΤΕ-ΓΙΑΤΙ" όταν πρόκειται για το καφτό ζήτημα της Παιδείας, το οποίο αφορά ΟΛΟΥΣ μας και όχι μερικούς οπαδούς ή/και ψηφοφόρους. Λυπάμαι όταν βλέπω και ακούω κομματικές αντιπαραθέσεις και αναφορές σε φταίξιμο "των άλλων", και πολύ θα ήθελα να αφαιρέσω από την πολύ κατατοπιστική εισήγηση του ΜΙΧΑΛΗ ΠΑΠΑΔΟΠΟΥΛΟΥ (τότε ανήκε στην αξιωματική αντιπολίτευση) όλα όσα αφορούν συγκρίσεις και κομματικές αντιπαραθέσεις. Τις σημαντικές -σύμφωνα με τη γνώμη μου- φράσεις τις τονίζω με bold.\nΠΡΟΕΔΡΕΥΟΥΣΑ (Άννα Μπενάκη-Ψαρούδα): Ο εισηγητής της Νέας Δημοκρατίας κ. Μιχάλης Παπαδόπουλος έχει το λόγο.\nΜΙΧΑΛΗΣ ΠΑΠΑΔΟΠΟΥΛΟΣ: Κυρία Πρόεδρε, κύριε Υπουργέ, κυρίες και κύριοι συνάδελφοι, πραγματικά σήμερα θα έπρεπε κανονικά να ήταν μια μέρα χαρούμενη και ευχάριστη για όλους τους αποφοίτους και τους σπουδαστές των ΤΕΙ, γιατί τόσα χρόνια ο στόχος των χιλιάδων αυτών αποφοίτων και σπουδαστών και του εκπαιδευτικού προσωπικού επιτέλους θα εδικαιώνετο. Δυστυχώς, όμως, συμβαίνει ακριβώς το αντίθετο. Κύριε Υπουργέ, ισχυρίζεστε ότι έρχεστε να τακτοποιήσετε θέματα της παιδείας στη χώρα μας. Τελικά φαίνεται ότι κάνετε εντελώς το αντίθετο, γιατί οι αντιδράσεις σύσσωμης της εκπαιδευτικής κοινότητας -σπουδαστές των ΤΕΙ, οι καθηγητές των ΤΕΙ, η πανεπιστημιακή κοινότητα, οι πρυτάνεις, η σύνθεση των προέδρων- αποδεικνύουν ότι οι επιλογές σας είναι λανθασμένες. Προσπαθείτε λεκτικά να ικανοποιήσετε όλους, φέρνοντας ένα οικτρό νομοσχέδιο, χωρίς τελικά να ικανοποιείτε την εθνική υπόθεση της παιδείας.\nΟι περσινές αποφάσεις της δικαιοσύνης, κατέδειξαν με τον πλέον κατηγορηματικό τρόπο, το πόσο σαθρός ήταν ο 1404/83 και πόσο ανενδοίαστα οι κυβερνήσεις του ΠΑΣΟΚ ενέπαιζαν μέχρι σήμερα την ελληνική κοινωνία επί σειρά ετών.Τα ΤΕΙ, σύμφωνα με το νόμο που τα διέπει, έχουν όλα τα χαρακτηριστικά που προβλέπει το άρθρο 16 του Συντάγματος στις παραγράφους 5 και 6 για τα Ανώτατα Εκπαιδευτικά Ιδρύματα. Είναι νομικά πρόσωπα δημοσίου δικαίου, είναι αυτόνομα και αυτοδιοικούμενα, οι εκπαιδευτικοί τους είναι δημόσιοι λειτουργοί και η ελάχιστη διάρκεια φοίτησης σε αυτά είναι επτά εξάμηνα. Λείπει, όμως, το τυπικό βήμα που θα αποσαφηνίζει ότι τα ΤΕΙ δεν έχουν πλέον σχέση με την ανωτέρα τεχνική επαγγελματική εκπαίδευση και τα προγενέστερα ΚΑΤΕ και ΚΑΤΕΕ.\nΗ τοποθέτηση των ΤΕΙ στην τριτοβάθμια εκπαίδευση στο άρθρο 1 του 1404 αφήνει τα ΤΕΙ μετέωρα, καθώς ο όρος "τριτοβάθμια εκπαίδευση", όπως όλοι γνωρίζουμε, είναι άγνωστος όρος στο ελληνικό Σύνταγμα, καθώς άλλωστε και το ΠΑΣΟΚ επίμονα αρνήθηκε να συμπεριληφθεί το άρθρο 16 του Συντάγματος στα υπό αναθεώρηση άρθρα.\nΦυσικά οι κυβερνήσεις του ΠΑΣΟΚ δεν δίστασαν επί σειρά ετών να ακολουθήσουν μια πολιτική διγλωσσίας. Έτσι, από τη μια τα ΤΕΙ ως το 1988 δηλώνονταν στην ΕΟΚ, ως κέντρα εκπαίδευσης ανέργων, με μόνο στόχο να εξοικονομούνται χρήματα, βάζοντας σε υποθήκη το μέλλον χιλιάδων ανθρώπων και από την άλλη, στα βιβλία του σχολικού επαγγελματικού προσανατολισμού του γυμνασίου, τα ΤΕΙ δηλώνονται εδώ και χρόνια, ως Ανώτατα Εκπαιδευτικά Ιδρύματα.\nΈτσι, μέχρι σήμερα η καραμέλα η οποία χρησιμοποιείται έντονα της ανωτατοποίησης, από τη μια έχει το στόχο αυτόν και από την άλλη, όχι μόνο δεν δίνει τίποτα περισσότερο στα ΤΕΙ, αλλά με τις αναδιατυπώσεις που τελευταία στιγμή κατατέθηκαν στην επιτροπή -και άρθρα του Υπουργείου Παιδείας- τα ΤΕΙ κινδυνεύουν να βρεθούν σε πολύ χειρότερη μοίρα απ' αυτήν που βρίσκονται σήμερα.\nΑρκεί να θυμηθεί κανείς την ομιλία του αείμνηστου Ανδρέα Παπανδρέου, τότε Πρωθυπουργού, στην πρώτη πανηγυρική συνεδρίαση του Συμβουλίου Τεχνολογικής Εκπαίδευσης. Ανάμεσα στα άλλα έλεγε: "Κύριος στόχος των ΤΕΙ είναι να παρέχουν ολοκληρωμένη, θεωρητική και πρακτική εκπαίδευση για την εφαρμογή επιστημονικών τεχνολογικών, καλλιτεχνικών και άλλων γνώσεων και δεξιοτήτων στο επάγγελμα" και θα καταθέσω και το άρθρο της ομιλίας. Με τις αναδιατυπώσεις, το Υπουργείο Παιδείας, παίρνει από τα ΤΕΙ τη δυνατότητα αυτή και δεν μπορούν να ανταποκριθούν στα χαρακτηριστικά, τα οποία περιέγραφε ο τότε Πρωθυπουργός.\nΗ κατάθεση του επιστημονικού, τεχνολογικού και καλλιτεχνικού δυναμικού της χώρας, περνά πλέον στα πανεπιστήμια. Τα ΤΕΙ αρκούνται απλώς στην εκπαίδευση στελεχών εφαρμογών. Επίσης, στην πρώτη ομιλία στο ΤΕΙ Αθήνας, ο τότε Υπουργός Παιδείας και σημερινός Πρόεδρος της Βουλής είχε πει: "Η εφαρμοσμένη έρευνα, είναι θεσμός που καθιερώθηκε στα ΤΕΙ και είναι σε εξέλιξη". Σήμερα εσείς, κύριε Υπουργέ, αρνείσθε την ιστορία αυτή. Στερείτε από τα ΤΕΙ το δικαίωμα της εφαρμοσμένης έρευνας. Περιορίζετε την τεχνολογική έρευνα που στην ουσία δεν σημαίνει τίποτα πρακτικά η τεχνολογική έρευνα. Βέβαια, τα προβλήματα των ΤΕΙ δεν εξαντλούνται στο θεσμικό τους πλαίσιο. Οι πτυχιούχοι μεγάλης σειράς τμημάτων, δεν έχουν καθόλου επαγγελματικά δικαιώματα και το γνωρίζουμε όλοι πολύ καλά, αλλά και όπου υπάρχουν επαγγελματικά δικαιώματα, στις περισσότερες περιπτώσεις είναι αναχρονιστικά και η αντιμετώπιση των πτυχιούχων των ΤΕΙ είναι δυσμενής.\nΔυστυχώς το Υπουργείο για άλλη μια φορά εμπαίζει δεκάδες χιλιάδες νέους πτυχιούχους των ΤΕΙ και δηλώνει ευθαρσώς ότι τα επαγγελματικά δικαιώματα θα παραμείνουν τα ίδια. Όμως ο ελληνικός λαός δεν ξεχνά πόσες υποσχέσεις και πόσα ψέματα έχουν πει οι κυβερνήσεις του ΠΑΣΟΚ για τα επαγγελματικά δικαιώματα. Δεν μπορούμε να ξεχάσουμε τη δίμηνη προθεσμία για την ολοκλήρωση του διαλόγου για τα επαγγελματικά δικαιώματα που έδινε ο πρώην Υπουργός Παιδείας, ο Γιώργος Παπανδρέου, το Νοέμβρη του 1994 λέγοντας για πολλοστή φορά ψέματα ότι σε δυο μήνες θα έχουμε τα αποτελέσματα αυτά.\nΘα καταθέσω στο Σώμα και το έγγραφο αυτό. Όμως πάνω απ' όλα δεν μπορούμε να ξεχάσουμε σε καμία περίπτωση την προσβλητική για τη δημοκρατία πράξη του Υπουργού για πρώτη φορά στη Μεταπολίτευση, την ανάκληση με απλή υπουργική εντολή του π.δ. 318/94 από τον κ. Λαλιώτη, που πριν ακόμη στεγνώσει το μελάνι της υπογραφής του την απέσυρε. Και σήμερα ο κ. Λαλιώτης κόπτεται για τη δημοκρατία, για δημοκρατικές διαδικασίες και κοινωνικές παρεμβάσεις.\nΕπίσης τραγική είναι η κατάσταση για τη χρηματοδότηση των ιδρυμάτων. Η χρηματοδότηση στα ΤΕΙ που αντιστοιχεί από τον κρατικό προϋπολογισμό είναι 20 δισεκατομμύρια, ενώ στα πανεπιστήμια είναι 50 δισεκατομμύρια για ίσο αριθμό σπουδαστών. Στις δημόσιες επενδύσεις η αναλογία είναι 1 προς 15 σε βάρος των ΤΕΙ. Από τα ΕΠΕΑΕ στα ΤΕΙ αντιστοιχεί το 17%, ενώ στα ΑΕΙ αντιστοιχεί το υπόλοιπο 83%. Η Κυβέρνηση, λοιπόν, μιλάει σήμερα για αναβάθμιση όταν οι συνθήκες της εκπαίδευσης στα τριτοβάθμια ιδρύματα και ειδικότερα στα ΤΕΙ είναι τριτοκοσμικές και απαράδεκτες. Μιλάτε για μια ανώτατη παιδεία στα ΤΕΙ όταν οι σπουδαστές των ΤΕΙ Πειραιά ετοιμάζονται να διεκδικήσουν δικαστικώς αποζημιώσεις για το κόστος που προκαλεί σ' αυτούς και τις οικογένειές τους η υποχρεωτική παράταση του χρόνου φοίτησής τους καθώς οι υπάρχουσες θέσεις για τα εργαστήρια είναι ελάχιστες και δεν μπορούν να καλύψουν τον τόσο μεγάλο όγκο των σπουδαστών.\nΕίναι τραγικό, κύριε Υπουργέ, σε ευρωπαϊκό τριτοβάθμιο ίδρυμα να υπάρχουν λίστες αναμονής για θέσεις εργαστηρίων. Για το σοβαρό αυτό θέμα έχουμε υποβάλει ερώτηση που μέχρι σήμερα περιμένω να πάρω την απάντησή σας. Σε όλα αυτά πρέπει να σημειώσουμε ότι τα ογδόντα τέσσερα νέα τμήματα σε ΑΕΙ και ΤΕΙ, όπως θριαμβολογικά αναφέρθηκε από τον εισηγητή της Πλειοψηφίας, δημιουργήθηκαν μέσα σε ένα χρόνο το 1998 δίχως κανέναν κεντρικό έλεγχο, χωρίς κανέναν στοιχειώδη προγραμματισμό. Αποτέλεσμα αυτής της δίχως στοιχειώδη προγραμματισμό εκπαιδευτικής πολιτικής είναι η ταυτόχρονη σήμερα λειτουργία πάνω από πέντε τμημάτων με τον ίδιο ακριβώς τίτλο σε ΑΕΙ και ΤΕΙ. Ποιος κρίνει, ποιος αξιολογεί τα τμήματα αυτά; Η Κυβέρνηση αδιαφορεί για την αξιολόγηση των ιδρυμάτων της τριτοβάθμιας εκπαίδευσης τόσο στα ΑΕΙ όσο και στα ΤΕΙ.\nΚυρίες και κύριοι συνάδελφοι, η αξιολόγηση για μας είναι επιτακτική ανάγκη να θεσμοθετηθεί. Είναι μια διαδικασία που θα εντοπίζει τις ατέλειες και τα προβλήματα στη λειτουργία των ιδρυμάτων, ώστε να κινούνται έγκαιρα οι διαδικασίες διόρθωσής τους. Δεν μπορεί να αρνηθείτε ότι εσείς με τον πρώην Υπουργό Παιδείας τον κ. Παπανδρέου καταργήσατε το νόμο για την αξιολόγηση των πανεπιστημίων που είχε ψηφίσει η κυβέρνηση της Νέας Δημοκρατίας το 1992. Χαρακτηριστικό της δίχως στοιχειώδους προγραμματισμού εκπαιδευτικής πολιτικής που ακολουθείτε είναι το γεγονός ότι το Εθνικό Συμβούλιο Παιδείας, το ΕΣΥΠ, παρά το ότι δημιουργήθηκε το 1995, δεν έχει λειτουργήσει ποτέ μέχρι σήμερα.\nΗ Νέα Δημοκρατία καταγγέλλει την Κυβέρνηση, γιατί αρνείται επίμονα τη λειτουργία ενός εθνικού οργάνου σχεδιασμού για την παιδεία που θα μπορεί να χαράσσει μια μακρόχρονη πολιτική, να αξιολογεί τα ιδρύματα, να χαρτογραφεί, να επανασχεδιάζει την τριτοβάθμια εκπαίδευση.\nΠέρσι υπό την πίεση που δημιούργησε η έκδηλη κατάσταση στα ΤΕΙ, εν αναμονή της απόφασης του Συμβουλίου της Επικρατείας, ο τότε Υπουργός Παιδείας έφερε μια τροπολογία στη Βουλή με το ν. 2817, προσπαθώντας να λύσει το πρόβλημα. Το Υπουργείο όμως και πάλι δεν τόλμησε να ολοκληρώσει το μετέωρο βήμα που χρειάζονταν τα ΤΕΙ. Και περιορίστηκε έτσι σε μια ελλιπή προσπάθεια ορισμού της τριτοβάθμιας εκπαίδευσης.\nΣεις έρχεστε σήμερα να καταργήσετε ακόμη και αυτό το δεινό νομοθέτημα. Ουσιαστική προσπάθεια επίλυσης του ζητήματος επιχειρήθηκε κατά την άποψή μας το 1990. Η Νέα Δημοκρατία έδωσε στη δημοσιότητα ένα σχέδιο νόμου με το οποίο τα ΤΕΙ μετεξελισσόντουσαν σε πανεπιστημιακά ιδρύματα εφαρμογής. Δυστυχώς όμως η τολμηρή αυτή προσπάθεια που ξεκαθάριζε επιτέλους το τοπίο στην τριτοβάθμια εκπαίδευση της χώρας μας προσέκρουσε σε οργανωμένη αντίδραση του μηχανισμού του ΠΑΣΟΚ.\nΤο σημαντικότερο βήμα, όμως, το οποίο έπαιξε ουσιαστικό και καθοριστικό ρόλο για μαςείναι η δήλωση των Τ.Ε.Ι. στην Ευρώπη ως ισότιμα με τα Α.Ε.Ι. στη σύνοδο της Λισαβόνας το 1992. Αναμφισβήτητα αυτό ήταν το μόνο ουσιαστικό βήμα σε δεκαοκτώ χρόνια ζωής των Τ.Ε.Ι. Σήμερα η Κυβέρνηση σύρεται από τις εξελίξεις και βρίσκεται αντιμέτωπη με τις συνέπειες μιας εικοσαετούς ανεύθυνης πολιτικής των κυβερνήσεων του ΠΑΣΟΚ. Έτσι το 2001 η ελληνική πολιτεία βρίσκεται αντιμέτωπη με την απόφαση 1958/2000 του Συμβουλίου της Επικρατείας, με την οποία αμφισβητείται ολόκληρος ο ν. 1404 και τα πτυχία τριακοσίων χιλιάδων πτυχιούχων αποφοίτων των Τ.Ε.Ι. Επίσης βρίσκεται αντιμέτωπη με την απόφαση της ολομέλειας του Ελεγκτικού Συνεδρίου σύμφωνα με την οποία όλοι οι δημόσιοι υπάλληλοι, πτυχιούχοι των Τ.Ε.Ι. υποχρεώθηκαν να υποβιβαστούν και διοικητικά και μισθολογικά από τα κλιμάκια στα οποία ήταν. Όμως κυρίως βρίσκεται αντιμέτωπη με το π.δ. 165, σύμφωνα με το οποίο το ελληνικό δίκαιο εναρμονίστηκε με έντεκα χρόνια καθυστέρηση, υπό το φόβο του προστίμου από το Ευρωπαϊκό Δικαστήριο, με την οδηγία 8948. Κυρίως όμως, η Ελλάδα βρίσκεται επίσης αντιμέτωπη με μια πραγματικότητα. Όλα τα μη πανεπιστημιακά ιδρύματα της Ευρώπης μετεξελίχθηκαν σε πανεπιστήμια. Ακόμη η χώρα μας έχει υπογράψει μαζί με άλλες είκοσι εννέα χώρες τη διακήρυξη της Μπολώνια, σύμφωνα με την οποία οι παραδοσιακές δομές της Ανώτατης Εκπαίδευσης αλλάζουν για να προσαρμοστούν στις σύγχρονες ανάγκες της κοινωνίας μας, της παραγωγής, της τεχνολογίας που εξελίσσεται με ραγδαίους ρυθμούς.\nΜπροστά σε όλα αυτά τα δεδομένα, η Κυβέρνηση είναι υποχρεωμένη να προχωρήσει στην ξεκάθαρη ένταξη, αλλά και ουσιαστική των Τ.Ε.Ι. στην Ανώτατη Εκπαίδευση.\nΗ Κυβέρνηση με πλέον προκλητικό τρόπο προσπαθεί να αποποιηθεί τις ευθύνες της για την πολιτική του καιροσκοπισμού, που ακολούθησε τα τελευταία είκοσι χρόνια και να εμφανίσει την έκρυθμη κατάσταση που υπάρχει και επικρατεί στην Ελλάδα και στην παιδεία ως απλή σύγκρουση αντιμαχόμενων συντεχνιακών συμφερόντων.\nΔεν ήταν τυχαία η θρασύτατη δήλωση του Πρωθυπουργού στη ΔΕΘ, την οποία και καταθέτω, όπου ομολόγησε κυνικά την εξάρτηση της Κυβέρνησης από οργανωμένα συμφέροντα. Έλεγε: "Η Ελλάδα έχει καταδικαστεί από το Ευρωπαϊκό Δικαστήριο. Γιατί; Κάτω από την οργανωμένη εκστρατεία ορισμένων δεν προχώρησε όσο γρήγορα θα έπρεπε στην αναγνώριση των διπλωμάτων των Τ.Ε.Ι.".\nΟ Πρωθυπουργός τότε ομολόγησε την υπακοή της Κυβέρνησής σας σε οργανωμένα συμφέροντα, κύριε Υπουργέ. Η Νέα Δημοκρατία ερωτά σήμερα. Ποια οργανωμένα συμφέροντα επιχειρείτε να ικανοποιήσετε με αυτό το νομοσχέδιο, φέρνοντας πάλι τους πτυχιούχους των εν λόγω ιδρυμάτων σε πολύ δυσμενή θέση σε σχέση με τους πτυχιούχους των αντίστοιχων ευρωπαϊκών ιδρυμάτων; Η Κυβέρνηση χρησιμοποιώντας τον όρο θεσμική ολοκλήρωση των Τ.Ε.Ι., με τη σαφή τοποθέτησή της στην ανώτατη βαθμίδα της εκπαίδευσης, με ένα νομοσχέδιο βιτρίνα, χωρίς να επιλύει τα ουσιαστικά και συσσωρευμένα προβλήματα των Τ.Ε.Ι., επιχειρεί χωρίς κανένα προηγούμενο μια σκληρή κομματική άλωση της τριτοβάθμιας εκπαίδευσης, καταλύοντας κάθε έννοια δημοκρατίας και αυτοδιοίκησης των ιδρυμάτων.\nΚυρίες και κύριοι συνάδελφοι, η Νέα Δημοκρατία και ο Πρόεδρος της ο Κώστας Καραμανλής, έχουν ξεκάθαρα πει τη βούλησή τους, τη θέλησή τους και την αγωνία τους ότι πρέπει τα Τ.Ε.Ι. να ενταχθούν στην ανώτατη εκπαίδευση, μία ένταξη ουσιαστική και όχι λεκτική, όπως επιχειρείτε σήμερα εσείς. Όμως σε καμία περίπτωση δεν μπορούμε να δεχθούμε τον χαρακτηρισμό των ιδρυμάτων, ως μη πανεπιστημιακά.\nΤο Υπουργείο, αντί για το διαχωρισμό σε Ανώτατα Τεχνολογικά Εκπαιδευτικά Ιδρύματα και Ανώτατα Πανεπιστημιακά Ιδρύματα, προσθέτει έναν αναχρονιστικό όρο, τον όρο "μη πανεπιστημιακά ιδρύματα", ο οποίος εκτός από αναχρονιστικός δημιουργεί τεράστια προβλήματα στα Τ.Ε.Ι. σε σχέση με τα ευρωπαϊκά πανεπιστήμια.\nΠαρά την επίμονη πίεσή μας να δοθεί η δυνατότητα αυτοδύναμων μεταπτυχιακών προγραμμάτων στα ιδρύματα που έχουν τις προϋποθέσεις και μετά από την αξιολόγηση που θα υπάρξει, για άλλη μια φορά εξαιρούνται. Με αυτόν τον τρόπο πιστεύω ότι έχουμε μια ευθεία αμφισβήτηση του ακαδημαϊκού χαρακτήρα των ιδρυμάτων, καθώς άλλωστε μόνο μέσα από τα μεταπτυχιακά προγράμματα μπορεί να προάγεται η έρευνα.\nΙσχυρίζεστε ότι το σχέδιο νόμου δίνει τη δυνατότητα της συνδιοργάνωσης των μεταπτυχιακών σπουδών με τα πανεπιστήμια, τα οποία και θα απονέμουν τον τίτλο. Όμως τα Τ.Ε.Ι. σας έχουν προλάβει και αυτό συμβαίνει ήδη.\nΕπίσης παρά τις περί του αντιθέτου διακηρύξεις του Υπουργείου Παιδείας δεν διασφαλίζεται η συνέχεια του θεσμού με το ισότιμο των πτυχιούχων πριν και μετά την ψήφιση του νόμου. Ενώ τίποτα πραγματικά τολμηρό δεν επιχειρείται στο εκπαιδευτικό προσωπικό. Έχουμε αδικαιολόγητα μεγάλες αλλαγές, οι οποίες μάλιστα πραγματοποιούνται χωρίς τον στοιχειώδη σεβασμό στη μέχρι σήμερα ιστορία του θεσμού των ΤΕΙ, καθώς οι άνθρωποι αυτοί που εργάστηκαν, κατάφεραν να φτάσουν τα ΤΕΙ εκεί που τα φτάσανε. Και σήμερα μπαίνουν σε μία βίαιη απομόνωση. Από τη μία μιλάμε όχι στην αξιολόγηση και από την άλλη μπαίνουμε σε μία αξιολόγηση με καθαρά κομματικό χαρακτήρα. Αντί το Υπουργείο να συμπληρώσει τον 2817/2000 τον καταργεί και ταυτόχρονα επιχειρεί ριζικές τομές στο εκπαιδευτικό προσωπικό. Η Νέα Δημοκρατία ως κόμμα αξιοκρατίας δεν μπορεί σε καμιά περίπτωση να δεχθεί τη λογική του νομοσχεδίου σας, καθώς τα κριτήρια για την αξιολόγηση και την ένταξη του εκπαιδευτικού προσωπικού δεν είναι αξιοκρατικά.\nΕίναι καθαρά κομματικά και προσωπικά κριτήρια. 'Όμως εκτός από τα εκλεκτορικά, τα οποία θα διοριστούν από το Υπουργείο, τα προσόντα για κάθε βαθμίδα δεν έχουν οριστεί με σαφήνεια. 'Εχουν μία ιδιαίτερη ελαστικότητα και γι' αυτό μπορεί το εκλεκτορικό σώμα, με καθαρά κομματικά ή προσωπικά κριτήρια να χωρέσει τους εκλεκτούς του Υπουργείου. Τα προσόντα πρέπει να λαμβάνονται υπόψη και η πολυετής προϋπηρεσία του σημερινού εκπαιδευτικού προσωπικού. Να είναι σαφή, αντικειμενικά, να μην επιδέχονται άλλου είδους ερμηνείες, ανάλογα κατά περίπτωση. Εάν αυτό δεν συμβεί, τότε τα ΤΕΙ θα μετατραπούν σε ένα κομματικό μαγαζί του ΠΑΣΟΚ. Καμία αναφορά δεν γίνεται για την ΑΣΕΤΕΜ-ΣΕΛΕΤΕ, τη μοναδική σχολή τεχνολόγων εκπαιδευτικών λειτουργών στην Ελλάδα.\nΚαι η επίλυση των χρόνιων προβλημάτων που έχει θα παραπεμφθεί στο μέλλον, όπως και ο εισηγητής της Πλειοψηφίας είπε, ό,τι δεν λέει το νομοσχέδιο, θα γίνει στο μέλλον. Μα, αυτό το μέλλον έχει κουράσει την ελληνική κοινωνία. Αυτή η παραπομπή στο μέλλον έχει κουράσει την κοινότητα των ΤΕΙ και τους σπουδαστές και το εκπαιδευτικό προσωπικό.\nΗ Νέα Δημοκρατία ζητά την ανωτατοποίηση των ΤΕΙ. Δεν πέφτει όμως σε καμία περίπτωση στην παγίδα που θέλει να δημιουργήσει το Υπουργείο Παιδείας και καταγγέλλει τις λαϊκίστικες μεθοδεύσεις της Κυβέρνησης, η οποία επιχειρεί να μεγιστοποιήσει τα πολιτικά της οφέλη, χωρίς να λύνει ούτε καν να αγγίζει το ουσιαστικό πρόβλημα των ΤΕΙ, δημιουργώντας μάλιστα μεγαλύτερο χάσμα στην απόσταση μεταξύ ΤΕΙ και ΑΕΙ.\nΚύριε Υπουργέ, δεν έχετε το δικαίωμα να μιλάτε για παιδεία. Γιατί οι κυβερνήσεις σας έχουν διαπράξει εγκλήματα τόσα χρόνια απέναντι σ' αυτό το ευαίσθητο θέμα. Είναι ντροπή η Ελλάδα που έδωσε τα φώτα σε ολόκληρο τον κόσμο, να διαθέτει σήμερα το μικρότερο ποσοστό του ΑΕΠ για την παιδεία από όλες τις χώρες της Ευρώπης. Είναι ντροπή να διαπιστώνει κανείς μέσα από τη μελέτη της ΕUROSTAT ότι η χρηματοδότηση που αντιστοιχεί σε ένα φοιτητή πανεπιστημίου στην Ελλάδα είναι μόλις το 45% του μέσου όρου χρηματοδότησης από τους φοιτητές της Ευρώπης. Έτσι η Ελλάδα καταλαμβάνει την τελευταία θέση με προτελευταία την Ισπανία, αλλά με 75%.\nΌμως το πλέον τραγικό από όλα είναι να επιμένετε στην τακτική του εμπαιγμού και της διγλωσσίας.\nΘα σας διαβάσω απόσπασμα από τα Πρακτικά της συνεδρίασης της Ολομέλειας της Βουλής στις 29.2.2000, ένα απόσπασμα που θα καταθέσω στα Πρακτικά. Είναι από την ομιλία του σημερινού εισηγητή από την πλευρά της Κυβέρνησης όταν συζητιόταν πέρσι τροπολογία για τα ΤΕΙ:\n"Το ΠΑΣΟΚ δηλώνει με σταθερό τρόπο τη σταθερή θέση του και επιβεβαιώνει σήμερα νομοθετικά με τον πιο κατηγορηματικό τρόπο ότι τα ΤΕΙ αποτελούν έναν από τους πυλώνες της τριτοβάθμιας εκπαίδευσης".\nΘέλω να σημειώσω ότι επιβεβαιώνει σήμερα η Κυβέρνηση την αναβάθμιση των ΤΕΙ, νομοθετικά, με τον πιο κατηγορηματικό τρόπο. Αυτό φαίνεται και από την αύξηση του αριθμού των εξαμήνων φοίτησης στα ΤΕΙ."\nΣας διαβάζω ένα απόσπασμα από τη συνεδρίαση της Επιτροπής Μορφωτικών Υποθέσεων πριν από δεκαπέντε ημέρες: "Αυτό το σχέδιο νόμου είναι ακόμα ένα βήμα, ένα άλμα προς την ποιότητα του ενός εκ των δύο πυλώνων της τριτοβάθμιας εκπαίδευσης, δηλαδή τα ΤΕΙ. Αυτό το σχέδιο νόμου στοχεύει σε μία συνολική αναβάθμιση, μία αναβάθμιση που αντιμετωπίζεται σε πέντε άξονες και αυτή είναι η αύξηση χρόνου φοίτησης στα ΤΕΙ."\nΕπιτέλους πείτε μας πότε λέτε την αλήθεια; Πέρσι ή φέτος; Τον Φεβρουάριο του 2000 διά στόματος του τότε Υπουργού Παιδείας κ. Αρσένη...\nΙΩΑΝΝΗΣ ΑΝΘΟΠΟΥΛΟΣ: Το ίδιο πράγμα λέμε. Δεν λέμε ψέματα. Πού είναι το ψέμα.\nΜΙΧΑΛΗΣ ΠΑΠΑΔΟΠΟΥΛΟΣ: Μετά τις εκλογές του Κοινοβουλίου, δηλώνει ο κ. Αρσένης: "Θα πρέπει να ασχοληθεί με το θέμα των ΤΕΙ, το οποίο έχει αντιμετωπισθεί αποτελεσματικά με αυτήν την διάταξη. Αλλά με το θέμα της τριτοβάθμιας εκπαίδευσης, στο πλαίσιο των μεγάλων ανακατατάξεων και αλλαγών σε παγκόσμια κλίμακα σε ευρωπαϊκό επίπεδο".\nΤελικά, ρωτάω εγώ, πότε θα ασχοληθεί ουσιαστικά το Κοινοβούλιο με αυτές τις μεγάλες ανακατατάξεις; Εάν είχατε αντιμετωπίσει αποτελεσματικά το θέμα των ΤΕΙ, τότε γιατί επανέρχεστε σήμερα καταργώντας τις περσινές διατάξεις;\nΚύριε Υπουργέ, πιστεύω ότι πραγματικά σχεδιασμός δεν υπάρχει. Πρόγραμμα δεν υπάρχει. Ουσιαστική αναβάθμιση των ΤΕΙ δεν υπάρχει. Και είναι γεγονός ότι οι ευθύνες που έχετε είναι τεράστιες για το ότι δεν έγιναν μέχρι σήμερα σημαντικά βήματα. Αλλά είναι ακόμα πιο μεγάλες, και είναι δικές σας ευθύνες, για το γεγονός ότι δεν θα γίνει από δω και πέρα τίποτα. Αναρωτιέται κανείς και λέει: "Τι άλλο μας περιμένει;" Είδαμε το ασφαλιστικό, είδαμε την επέλασή σας στην παιδεία. Τι άλλο περιμένουμε να δούμε;\n( Στο σημείο αυτό την Προεδρική Έδρα καταλαμβάνει ο Α' Αντιπρόεδρος της Βουλής κ. ΚΩΝΣΤΑΝΤΙΝΟΣ ΓΕΙΤΟΝΑΣ)\nΗ Νέα Δημοκρατία και ο Κώστας Καραμανλής πιστεύει σε μία ουσιαστική και όχι μία φραστική ένταξη των ΤΕΙ στην ανώτατη εκπαίδευση, όπως εσείς κάνετε. Έτσι, λοιπόν, πραγματικά μας φέρνετε σε μια πολύ δύσκολη θέση και είμαστε αναγκασμένοι με τον τρόπο, τον οποίον έχετε χειριστεί μέχρι στιγμής το νομοσχέδιο, να το καταψηφίσουμε.\n(Στο σημείο αυτό ο Βουλευτής κ. Μιχάλης Παπαδόπουλος καταθέτει για τα Πρακτικά τα προαναφερθέντα έγγραφα, τα οποία βρίσκονται στο αρχείο του Τμήματος Γραμματείας της Διεύθυνσης Στενογραφίας και Πρακτικών της Βουλής)\nΣΗΜ. βλέπω ότι η Παιδεία έχει μετατραπεί σε άγονη εκπαίδευση, ότι μια ανοργανωσιά καλπάζει, ότι εκατέρωθεν επικρατεί το βόλεμα των ημετέρων, ότι φοιτητής γίνεται κάποιος όχι με σκοπό τη μάθηση αλλά για κάποιο λόγο άγνωστο και στον ιδιο, ότι σε λίγο θα υπάρχουν και σχολές του "Καλού Ξεσκονιστή" που θα απαιτούν την ανωτατοποίησή τους μια και ο ρόλος τους δεν θα ξεκαθαρίζεται από κάποια Ιδρυτική Πράξη ή/και κάποιο Νόμο, ότι οι νέοι άλλα πληροφορούνται και άλλα συναντούν στην πορεία (μετά την επιτυχία και τον πανηγυρισμό της εισαγωγής τους σε "κάποια σχολή") η οποία είναι αμετάκλητη, ότι βασικός στόχος των βουλευτών είναι το κάθε ("αντίπαλο") κόμμα που κυβερνά και όχι η επίλυση πραγματικών προβλημάτων, ότι ο/η Υπουργός Παιδείας θα πρέπει να απασχολείται στο φουλ με τα της Παιδείας ζητήματα και όχι με θέματα όπως π.χ. το μέγαρο του αρχιεπίσκοπου, κλπ κλπ κλπ. Βλέπει κάτι άλλο κανείς..?\nΟσον αφορά τα ΤΕΙ και το λόγο ύπαρξής τους, ας με διαφωτίσει κάποιος παρακαλώ. Αυτό που νομίζω είναι πως η ίδρυσή τους υπήρξε προπομπός αυτού που συμβαίνει σήμερα, άνοιξαν το δρόμο για την ιδιωτική ανώτατη εκπαίδευση ροκανίζοντας τα θεμέλια των ΑΕΙ... αλλά.. μπορεί να κάνω και λάθος...\nΑναρτήθηκε από Rodia στις 1/04/2007 01:01:00 π.μ.\nΑπό το Ενημερωτικό Δελτίο" ΤΕΕ, Τεύχος 1937, Δευτέρα 13 Ιανουαρίου 1997: Αφιέρωμα στην Τεχνική Εκπαίδευση\nΠέμ Ιαν 04, 02:47:00 π.μ. 2007\nΑπό τα ΤΕΙ δημιουργήθηκε ένας νέος κλάδος. Αυτο του φοιτητικού τουρισμού. Όποιος ή όποια έχει παει Μεσολλόγγι καταλαβε...\nΠέμ Ιαν 04, 08:11:00 μ.μ. 2007\nΔυνατα παιδιά και μην το βάζετε κάτω.\nΈχουμε δίκιο και θα νικλησουμε.\nΠαρ Απρ 11, 02:18:00 μ.μ. 2008


Tom Yosi - Street Radio\n“Αυστηρώς καμπαρέ” ΤΕΤ 16:00 – 18:00\nΕίμαι ο Tom Yosi,\nΛάτρης της λαϊκής μουσικής του κόσμου, της κιθάρας, των υπογείων και των Camel.\nΜα πιο πολύ από όλα, αγαπώ την όποια διαδικασία φέρνει τους ανθρώπους κοντά, τον έναν στον άλλον.\nΓιαυτό και θα παρουσιάζω το “Αυστηρώς καμπαρέ”. Μια εκπομπή που θα μοιράζεται με το κοινό μουσικές και events εγχώριων καλλιτεχνών.\nΕπιπλέον την δεύτερη ώρα της εκπομπής θα καλώ καλλιτέχνες για συζητήσεις out of the box, γιατί όπως και να το κάνεις, το ράδιο ήταν πάντα λιγάκι μοναχικό άθλημα. Οπότε όσο περισσότεροι τόσο το καλύτερο.\nκάθε Τετάρτη 16:00 – 18:00 στο Street Radio.


PERFIL.TOP - Αξιολογήσεις από Ειδικούς & Χρήστες - 2022\nHostAdvice Αξιολογήσεις για την PERFIL.TOP\nΕπισκεφτείτε την PERFIL.TOP\nΑξιολογήσεις και Γνώμες Ειδικών για την PERFIL.TOP\nShared Φιλοξενία 4,50 €\nΔεν υπάρχουν αξιολογήσεις για την PERFIL.TOP. Αν έχετε δοκιμάσει τις υπηρεσίες της, παρακαλούμε γίνετε ο πρώτος που θα γράψει μια αξιολόγηση!\nPERFIL.TOP Email: geral@perfil.top\nPERFIL.TOP Τηλέφωνο: +351932207711\nΙστότοπος : http://perfil.top\nΣας αρέσει η PERFIL.TOP;\nΤιμές, Πακέτα & Χαρακτηριστικά για PERFIL.TOP - 2022\nPRO WITH EASY BUILDER 249.96 ΜΒ 1 ΤΒ cPanel 1 4,50 € 0.0 Λεπτομέρειες\nΓράψε μια Αξιολόγηση για την PERFIL.TOP\n1 Ποια υπηρεσία χρησιμοποιήσατε με την PERFIL.TOP; *\nShared PRO WITH EASY BUILDERΔεν γνωρίζω\nΕγώ φιλοξενούμαι στην PERFIL.TOP


Συντήρηση πολυβόλου Lewis Mark I - Ιστορίες\nΣυντήρηση πολυβόλου Lewis Mark I\nΑυτήν τη στιγμή πραγματοποιώ πρακτική άσκηση διάρκειας ενός έτους στη Συντήρηση Μεταλλικών Εργασιών στο Royal Museums Greenwich. Αυτή η καταπληκτική ευκαιρία έχει γενναιόδωρα χρηματοδοτηθεί και υποστηριχθεί από το Heritage Lottery Fund. Πρόσφατα ανέλαβα τη συντήρηση ενός πολυβόλου Lewis Mark 1 (AAA2603) για προβολή στη νέα μας γκαλερί Forgotten Fighters. Αυτό ήταν ένα συναρπαστικό αντικείμενο για θεραπεία, το οποίο πιθανώς λόγω της διαβρωμένης εμφάνισής του δεν είχε εκτεθεί στο παρελθόν. AAA2603 – Κατάσταση του πολυβόλου πριν από την επεξεργασία συντήρησης\nΤο ελαφρύ πολυβόλο Lewis Mark 1 εφευρέθηκε το 1911 από Ισαάκ Νιούτον Λιούις , βασισμένο σε προηγούμενα σχέδια του Samuel Maclean. Η Birmingham Small Arms Company Limited (BSA) ξεκίνησε την κατασκευή του Lewis Mark 1 το 1914 λόγω της αυξημένης ζήτησης κατά την έναρξη του Α' Παγκοσμίου Πολέμου. Το Lewis Mark 1 είχε αυτόματη λειτουργία αερίου και ήταν αναγνωρίσιμο από τη χαρακτηριστική κάννη ψύξης του. Ο σχεδιασμός του όπλου επέτρεπε γρήγορη βολή με ρυθμό πυροδότησης περίπου 500 – 600 βολές ανά λεπτό. Αυτό το συγκεκριμένο παράδειγμα στη συλλογή του Μουσείου έχει ξύλινη λαβή πιστολιού με χαλύβδινη κάννη και είναι εξοπλισμένο με προνοητικό έλεγχο λεπίδας και οπίσθιο σκοπευτικό ανοίγματος έως 2.000 γιάρδες. Παρουσιάστηκε στον υπολοχαγό Hilton-Young RNVR του HMS Vindictive από την εταιρεία του πλοίου μετά την επιδρομή Zeebrugge τον Απρίλιο του 1918 και φέρει την επιγραφή Lewis Gun Of HMS Vindictive 1918. HMS «Vindictive» στο Zeebrugge, 23 Απριλίου 1918. Charles John de Lacy. BHC0669 Το καταδρομικό HMS Vindictive καθελκύστηκε το 1896 και τοποθετήθηκε ως επιθετικό πλοίο για το Zeebrugge Raid, έναν αποκλεισμό από το Βασιλικό Ναυτικό για να εμποδίσει τα γερμανικά πλοία που εδρεύουν στη Μπριζ να φτάσουν στην ανοιχτή θάλασσα.\nΑυτό το όπλο είχε αναπτύξει ένα βαρύ στρώμα διάβρωσης πάνω από τις χαλύβδινες επιφάνειές του. Το κοντάκι ήταν χαλαρό και έλειπαν μέρη, όπως η σκανδάλη και το εσωτερικό μπουλόνι, από το κύριο σώμα του όπλου. Μετά από προσεκτική εξέταση και συζήτηση με τους συναδέλφους, έκρινα ακατάλληλο να κατασκευάσω ανταλλακτικά για το όπλο, καθώς αυτό θα μείωνε την ιστορία του όπλου, αλλά αποφάσισα ότι η επεξεργασία συντήρησης πρέπει να περιλαμβάνει την αφαίρεση των στρωμάτων διάβρωσης για να σταθεροποιηθεί η κατάσταση και να επιτραπεί καλύτερη θέαση εμπλοκή με το όπλο. Κατά την εξέταση του όπλου βρήκα στοιχεία για το αρχικό φινίρισμα της επιφάνειας κάτω από τα στρώματα διάβρωσης. Ήταν επίσης πιθανό να υπήρχαν σημάνσεις αναγνώρισης που θα βοηθούσαν στην ερμηνεία του όπλου. Προτού ξεκινήσει η επεξεργασία συντήρησης, χρειάστηκε να αποσυναρμολογήσω το χαλαρό υλικό από το κύριο σώμα του πολυβόλου πριν πραγματοποιήσω προσεκτικές δοκιμές μηχανικής επεξεργασίας. AAA2603 - Μηχανική αφαίρεση της διάβρωσης χρησιμοποιώντας νυστέρι στο μικροσκόπιο για την αποκάλυψη υποκείμενων λεπτομερειών\nΗ διάβρωση απομακρύνθηκε από τις επιφάνειες χρησιμοποιώντας μια σειρά μηχανικών μέσων χωρίς να καταστραφεί η αρχική επιφάνεια.\nAAA2603 – Αφαίρεση της διάβρωσης από το περίβλημα της κάννης χρησιμοποιώντας ένα περιστροφικό εργαλείο Dremel με εξάρτημα συρμάτινη βούρτσα\nΥπήρχαν εναπομείνασες περιοχές διάβρωσης που ήταν δύσκολο να προσεγγιστούν με εργαλεία, όπως εσωτερικές επιφάνειες και εσοχές. Αντιμετώπισα αυτές τις περιοχές με ταννικό οξύ για να παθητικοποιήσω τη διάβρωση, αντί να τις αφήσω χωρίς επεξεργασία και επιρρεπείς σε περαιτέρω διάβρωση.\nΤα εξαρτήματα αλουμινίου καθαρίστηκαν μηχανικά και χημικά και στη συνέχεια απολιπάνθηκαν. Στη συνέχεια, έβαλα μικροκρυσταλλικό κερί σε όλα τα μεταλλικά μέρη του όπλου για να παράσχω μια προστατευτική επίστρωση στις επιφάνειες. Μετά από αυτό καθάρισα χημικά και μετά κερώσα το ζωμό. AAA2603 – Η βρωμιά αφαιρέθηκε από το κοντάκι με μπατονέτες white spirit, μετά από χημικές δοκιμές. Στη συνέχεια δόθηκε στο απόθεμα μια εφαρμογή Mylands Traditional Wax Polish σε Dark Oak. Το κοντάκι επανατοποθετήθηκε στη θέση του και οι βίδες επανατοποθετήθηκαν με ασφάλεια για να αποφευχθεί περαιτέρω ζημιά από περιττή κίνηση. Το κοντάκι είναι ακόμα ελαφρώς χαλαρό λόγω της παραμόρφωσης του ξύλου, αλλά αυτό κρίθηκε πιο κατάλληλο από περαιτέρω παρέμβαση στο κοντάκι. AAA2603 – Το πολυβόλο μετά από επεξεργασία συντήρησης Το όπλο εκτίθεται τώρα στο Forgotten Fighters. Αυτή η νέα γκαλερί αποτελεί μέρος της ανάμνησης του Πρώτου Παγκοσμίου Πολέμου από τα Royal Museums Greenwich.\nμεγάλο πλοίο σε ένα μπουκάλι\nποιο από αυτά δεν είναι ορατό με διαστημικό τηλεσκόπιο;\nμ.μ που σημαίνει στον χρόνο


ΕΝΟΡΙΑΚΟ ΣΥΣΣΙΤΙΟ ΑΓΙΟΥ ΑΘΑΝΑΣΙΟΥ ΠΟΛΥΔΡΟΣΟΥ Τ Ρ Ι Τ Η 9 ΙΟΥΝΙΟΥ 2020.\n/ΕΝΟΡΙΑΚΟ ΣΥΣΣΙΤΙΟ ΑΓΙΟΥ ΑΘΑΝΑΣΙΟΥ ΠΟΛΥΔΡΟΣΟΥ Τ Ρ Ι Τ Η 9 ΙΟΥΝΙΟΥ 2020.\nΖούμε μέσα στις μέρες που η επιδημία συνεχίζεται που όμως δεν μπορεί να ανακόψει τη λειτουργία του Ενοριακού συσσιτίου μας.Και αυτό συμβαίνει γιατί η φροντίδα και η αγάπη για τον κάθε αδελφό που έχει ανάγκη δεν γνωρίζουν περιορισμούς που επέφερε στην καθημερινή μας ζωή η επιδημία.\nΈτσι και σήμερα Τρίτη κανονικά λειτούργησε το συσσίτιο της ενορίας μας.\nΤο μενού σήμερα ήταν:Πένες Ναπολιτεν με μπούτι κοτόπουλο στο φούρνο. Το μαγείρεψαν οι εκλεκτές μαγειρισσες της ενορίας μας κ.ΙΩΑΝΝΑ και κ.ΕΙΡΗΝΗ. Τις ευχαριστούμε πάρα πολύ για τον κόπο και το μεράκι τους.\nΌλα τα υλικά του συσσιτίου τα προσέφερε στη μνήμη τού αειμνήστου ηγουμένου της Ιεράς Μονής Αγαθωνος Υπάτης Γέροντος ΔΑΜΑΣΚΗΝΟΥ Ζαχαράκη η εκλεκτή και αγαπητή μας οικογένεια της Υφυπουργού Παιδείας κ.ΣΟΦΙΑΣ ΖΑΧΑΡΆΚΗ που είναι ανιψιά του. Η Ενορία του Αγίου Αθανασίου ΠΟΛΥΔΡΟΣΟΥ είχε πνευματικό σύνδεσμο με τον σοφό και συνετό πνευματικό μακαριστό γέροντα που πολλές φορές τον επισκέπτονταν με τα κατηχητικά μας και τους ενορίες μας.\nΑς είναι αιώνια η μνήμη του και είμαστε σίγουροι ότι και ο ίδιος προσεύχεται στο ουράνιο θυσιαστήριο για όλους μας.\nΕυχαριστούμε και είμαστε ευγνώμονες προς την οικογένεια της Υφυπουργού Παιδείας και ευχόμαστε στην νέα Υφυπουργό κ.ΣΟΦΙΑ ΖΑΧΑΡΆΚΗ το Πανάγιο Πνεύμα να της χαρίζει υγεία αδιάπτωτη και δύναμη εξ ύψους επ αγαθώ της παιδείας.


ΜΑΝΟΣ ΚΟΝΣΟΛΑΣ: «Δήμοι και δημόσιες υπηρεσίες στα μικρά νησιά έχουν πρόβλημα υποστελέχωσης. Πρόταση για ειδικό καθεστώς κινητικ – i12.gr\nΜΑΝΟΣ ΚΟΝΣΟΛΑΣ: «Δήμοι και δημόσιες υπηρεσίες στα μικρά νησιά έχουν πρόβλημα υποστελέχωσης. Πρόταση για ειδικό καθεστώς κινητικότητας δημοσίων υπαλλήλων»\nΜάλιστα, ο κ. Κόνσολας, ως Πρόεδρος της Επιτροπής Περιφερειών της Βουλής, κάλεσε τονΥπουργό Εσωτερικών, κ. Βορίδη, να έρθει στην Επιτροπή για να συζητηθεί διεξοδικά αυτή η πρόταση,αλλά και να κατατεθούν αναλυτικά στοιχεία για την υποστελέχωση των δημοσίων υπηρεσιών σε μικρά και ακριτικά νησιά.\nΣύλλογος Πελοποννησιων Ρόδου «Ο Μωριας»


Αγροτικές Ειδήσεις: Καλύτερες τιμές ζητά ο Συνεταιρισμός Καπνοπαραγωγών Θράκης | agrocapital.gr\n- Ανακοίνωση εξέδωσε το Διοικητικό Συμβούλιο του Συνεταιρισμού Καπνοπαραγωγών Θράκης.\nΑνακοίνωση εξέδωσε το Διοικητικό Συμβούλιο του Συνεταιρισμού Καπνοπαραγωγών Θράκης, σύμφωνα με την οποία μέχρι τις 30/12/2019 οι Μεταποιητικές εταιρείες ζύγισαν 2,415,564 kgr καπνά. Η μέση τιμή της συγκεκριμένης ποσότητας που αγοράστηκε είναι στα 3,80 ευρώ.\n“Εμείς σαν Συνεταιρισμός πάντα λέμε στους εμπόρους ότι αυτές οι τιμές δεν μας ικανοποιούν αυτό που μας απάντησαν οι έμποροι ότι οι τιμές θα αυξηθούν από το νέο έτος. Από 13/01/2020 οι έμποροι άνοιξαν τις αγορές εμείς δεν παρατηρήσαμε καμία διαφορά στις τιμές.” αναφέρεται στην ανακοίνωση.\nΣτην ίδια ανακοίνωση του Συνεταιρισμού σημειώνεται: “Αξιότιμα μέλη του Συνεταιρισμού για να αυξηθεί η σημερινή μέση τιμή πρέπει να ενωθούμε και να αντισταθούμε στους εμπόρους, για το καλό όλων μας πρέπει να μη βιαστούμε να δώσουμε τα καπνά μας και να περιμένουμε μέχρι τελευταία στιγμή.”\nΤέλος, στην ίδια ανακοίνωση προτείνουν συμφωνία τιμών με εμπόρους: 8,30 – 5,20 – 4,25 – 2,25\nΕ. Σκούφα: Αποζημίωση πληγέντων καπνοκαλλιεργητών Πιερίας\nΑναζητείται πακέτο διάσωσης για τους καπνοπαραγωγούς\n13 Μαΐου 2020, 10:12\nΣτη Ζιμπάμπουε ελπίζουν για κάποια ανακούφιση στις πωλήσεις καπνού\n11 Μαΐου 2020, 15:00\nΧαρακόπουλος: Και οι καπνοπαραγωγοί χρειάζονται στήριξη!\n11 Μαΐου 2020, 11:45\nΗ Ζιμπάμπουε ανοίγει ξανά τις αγορές καπνού\n30 Απριλίου 2020, 15:00


Βρίσκεστε εδώ: Οδηγός Πλοήγησης Επόμενοι Αγώνες Αγώνες Δρόμου 11 ος Ανδάνειος Δρόμος - 24 Αυγ 2019\n11ος ΑΝΔΑΝΕΙΟΣ ΔΡΟΜΟΣ 17.000 μ.\n(ΑΡΚΑΔΙΚΗ ΠΥΛΗ – ΔΙΑΒΟΛΙΤΣΙ)\nΔρόμος 5.000μ. και Παιδικός Δρόμος 1.500μ.\nΣΥΛΛΟΓΟΣ ΑΝΔΑΝΙΩΤΩΝ ΚΑΛΑΜΑΤΑΣ\nΣΥΛΛΟΓΟΣ ΓΥΝΑΙΚΩΝ Δ.Δ. ΑΝΔΑΝΙΑΣ\nΤΟΥ ΔΗΜΟΥ ΟΙΧΑΛΙΑΣ\nΟι διοργανωτές προκηρύσσουν τον 11ο Ανδάνειο Δρόμο 17.000 μ. και παράλληλα Δρόμο 5.000 μ. και Παιδικό Δρόμο 1.500 μ.\nΗΜΕΡΟΜΗΝΙΑ: Σάββατο 24η Αυγούστου 2019 ώρα 6 μ.μ.\nΑΝΔΑΝΕΙΟΣ ΔΡΟΜΟΣ 17.000 μ.\nΔΙΑΔΡΟΜΗ: Αρκαδική Πύλη – Νεοχώρι – Μαγούλα – Ζευγολατειό – Κεντρικό – Διαβολίτσι,\nΣΥΓΚΕΝΤΡΩΣΗ ΑΘΛΗΤΩΝ: 4.50 μ.μ. Πλατεία Διαβολιτσίου για παραλαβή Αριθμών Συμμετοχής και μεταφορά τους στην Αφετηρία.\nΕΚΚΙΝΗΣΗ : Από Αρκαδική Πύλη Ώρα 6 μ.μ.\nΟΡΙΟ ΤΕΡΜΑΤΙΣΜΟΥ : 8.20 μ.μ.\nΗλεκτρονικά: sdym.gr (μέχρι το βράδυ της Πέμπτης 22/8, έναρξη Πέμπτη 1/8).\nΠεριορισμένος αριθμός την ημέρα του Αγώνα στη Γραμματεία (μέχρι τις 4.40 μ.μ.).\nΕΠΑΘΛΑ: Κύπελλο στους έξι πρώτους (κατηγορίες ανδρών γυναικών) - Μετάλλιο σε όσους τερματίσουν.\nΙΑΤΡΙΚΟΣ ΕΛΕΓΧΟΣ: Ο ιατρικός έλεγχος είναι αποκλειστική ευθύνη των συμμετεχόντων.\nΗ διαδρομή είναι 17.000 μέτρα, από τα οποία τα πρώτα 7.000 είναι σε ασφάλτινο δημόσιο δρόμο, στη συνέχεια 1.800 μέτρα σε χωμάτινο παραποτάμιο αγροτικό δρόμο και τα δε υπόλοιπα 8.200 μέτρα είναι σε ασφάλτινο δημόσιο δρόμο. Η ασφάλτινη διαδρομή των πρώτων 7.000 μέτρων είναι κατηφορική με υψομετρική διαφορά περίπου 280 μέτρων (200 μέτρα τα 4.500 μέτρα και 80 μέτρα τα 2.500 μέτρα). Η υπόλοιπη διαδρομή είναι τελείως επίπεδη και διασχίζει την Άνω Μεσσηνιακή πεδιάδα μέσα από τα χωριά Νεοχώρι, Μαγούλα, Ζευγολατειό, Κεντρικό μέχρι το Διαβολίτσι.\nΗ συγκέντρωση των Αθλητών και η παραλαβή των αριθμών για τη συμμετοχή τους θα γίνει στην πλατεία Διαβολιτσίου όπου θα λειτουργεί από τις 3.30 η Γραμματεία. Από εκεί θα ξεκινήσει στις 5.00 η μετάβαση των Αθλητών με λεωφορεία στην Αρκαδική Πύλη, την Αφετηρία του Αγώνα.\nΣτην πλατεία θα γίνεται και ο τερματισμός. Στις 8.30 θα ξεκινήσουν οι απονομές και η σχετική γιορτή με προσφορά μικρογεύματος στους Αθλητές και τους Εθελοντές.\nΔΡΟΜΟΣ 5.000 μ.\nΟ δρόμος των 5.000 μ. προσφέρεται για Τρέξιμο ή Περπάτημα.\nΔΙΑΔΡΟΜΗ: Διαβολίτσι – Κεντρικό – Διαβολίτσι.\nΑΦΕΤΗΡΙΑ - ΕΚΚΙΝΗΣΗ : Πλατεία Διαβολιτσίου, Ώρα 6.00 μ.μ.\nΟΡΙΟ ΤΕΡΜΑΤΙΣΜΟΥ : Ώρα 7.00 μ.μ.\nΤην ημέρα του Αγώνα στη Γραμματεία (μέχρι τις 5.00 μ.μ.).\nΓια τους Ανήλικους η Δήλωση Συμμετοχής υπογράφεται από τους Γονείς ή Κηδεμόνες\nΕΠΑΘΛΑ : Μετάλλιο σε όσους τερματίσουν. Στους τρείς πρώτους κάθε κατηγορίας θα δοθεί και το Μετάλλιο του Ανδάνειου Δρόμου 17.000 μ.\nΙΑΤΡΙΚΟΣ ΕΛΕΓΧΟΣ: Ο ιατρικός έλεγχος είναι αποκλειστική ευθύνη των συμμετεχόντων και για τους Ανήλικους των Γονιών και των Κηδεμόνων τους.\nΠΑΙΔΙΚΟΣ ΔΡΟΜΟΣ 1.500 μ\nΔΙΑΔΡΟΜΗ: Κυκλική διαδρομή εντός του Διαβολιτσίου\nΑΦΕΤΗΡΙΑ - ΕΚΚΙΝΗΣΗ : Πλατεία Διαβολιτσίου, Ώρα 6.10 μ.μ.\nΔΗΛΩΣΕΙΣ ΣΥΜ/ΧΗΣ: Την ημέρα του Αγώνα στη Γραμματεία (μέχρι τις 5.30 μ.μ.). Η Δήλωση Συμμετοχής υπογράφεται από τους Γονείς ή Κηδεμόνες.\nΙΑΤΡΙΚΟΣ ΕΛΕΓΧΟΣ: Ο ιατρικός έλεγχος είναι αποκλειστική ευθύνη των Γονιών και των Κηδεμόνων των συμμετεχόντων.\nΠΛΗΡΟΦΟΡΙΕΣ: Ζάννης Αλέξης,τηλ. 6972 302265 - Αλεξόπουλος Ευθύμιος, τηλ. 6942 553154 .\n16 ος Γύρος Νέας Σμύρνης - 10 Μαι 2020\nΠΡΟΚΗΡΥΞΗ 160Υ ΓΥΡΟΥ Ν.ΣΜΥ...\n2ημερη Εκδρομή ΣΔΥ Αθήνας στην Αρχαία Ολυμπία\n6ος ΜΑΡΑΘΩΝΙΟΣ ΟΛΥΜΠΙΑΣ Σάββατο 28 Μαρτίου - Κυριακή 29 Μαρτίου 2020 Το Αθλητικό Σωματείο ‘Μ...\n“Katerini Run” στις 08 Μαρτίου - Εξασφαλίστε έγκαιρα θέση στη μεγάλη αθλητική γιορτή\nΑ.Π.Σ. Δρομέων Πιερίας «ΖΕΥΣ» 13-02-2020 “Katerini Run” στις 08 Μαρτίου Εξασφαλίστε έγκαι...\n34 ος Βαρτζάκειος Δρόμος Υγείας - Ανακοίνωση\nΜε απόφαση του Διοικητικού του Συμβουλίου, ο Σύλλογος Δρομέων Υγείας Πειραιά θα διοργανώσει τον 34ο&...\nΝυχτερινοί Αγώνες Προσανατολισμού - Εκδρομή\nΕνημερωτικό Φυλλάδιο Αγώνες Προσανατολισμού στην Λαυρεωτική Εκδρομή στην ΑλμωπίαΑλμωπία\nΑ.Π.Σ. Δρομέων Ξάνθης - Αποτελέσματα Εκλογών Γενικής Συνέλευσης 2020\nΑποτελέσματα Εκλογών Γενικής Συνέλευσης 2020 Την Παρασκευή 07 Φεβρουαρίου 2020 και ώρα 19:00&...\nΠρόσκληση Συνέντευξη τύπου\nΤρέχουμε στην Σκιά του Ηφαιστείου\nΈνταξη του Λακεδαιμόνιου Δρόμου ως Κριτηρίου Εισαγωγής στο Σπάρταθλον\nΕΝΤΑΞΗ ΤΟΥ ΛΑΚΕΔΑΙΜΟΝΙΟΥ ΔΡΟΜΟΥ, ΩΣ ΚΡΙΤΗΡΙΟ ΕΙΣΑΓΩΓΗΣ ΣΤΟΝ ΔΙΕΘΝΗ ΑΓΏΝΑ ΣΠΑΡΤΑΘΛΟΝ! Φί...\n4 ος Αγώνας Πεδίου Άρεως «Στις Γειτονιές της Αθήνας» - 12 Απρ 2020\n11 Φεβρουαρίου 2020 «ΕΝΩΝΟΥΜΕ ΤΙΣ ΚΑΡΔΙΕΣ ΜΑΣ» O Πανελλήνιος Σύλλογος Προστασίας Ενημ...\nΑΠΣ Απόλλων Δ. Αττικής - 1 ο Φεστιβάλ Αγώνων Εντός Σταδίου\nΟ ΑΠΣ ΑΠΟΛΛΩΝ ΔΥΤ. ΑΤΤΙΚΗΣ, θα διοργανώσει το 1ο Φεστιβάλ αγώνων εντός σταδίου στο δημοτικό στάδιο Χ...\nΣυνεχίζονται οι εγγραφές για τον αγώνα 21 χλμ. Καλαμπάκα-Τρίκαλα Θαν.Σταμόπουλος και τον αγώνα μέσα στην πόλη των Τρικάλων!\nΣυνεχίζονται οι εγγραφές για τον αγώνα 21 χλμ. Καλαμπάκα-Τρίκαλα Θαν.Σταμόπουλος και τον αγώνα μέσα ...\n5 ος Μαραθώνιος Κρήτης - 12 Απρ 2020\nΕκ μέρους του 5ου Μαραθωνίου Κρήτης παρακαλούμε δείτε συνημμένη επιστολή σχετικά με τις εγγραφές α...\nΔελτίο Τύπου - Εορταστική Εκδήλωση ΣΔΥΑ 2020\nΔΕΛΤΙΟ ΤΥΠΟΥ Εορταστική Εκδήλωση Τιμητικών Βραβεύσεων – Κοπή Πίτας ΣΔΥΑ 2020 Μέσα σε μια ζεστή ατμ...\n9 ος Λαϊκός Ημιμαραθώνιος Αιγιαλείας\nΗΜΙΜΑΡΑΘΩΝΙΟΣ ΑΙΓΙΑΛΕΙΑΣ 2020 - 21ΚΜ Rank Gender ΒΙΒ Name YOB Club 21km1 Male 250 ΝΙΚΟΔΗΜΟΣ ΝΙΚ...\nΗ Φλόγα του Αυθεντικού Μαραθωνίου στο Μαραθώνιο Ρόδου\nΔΕΛΤΙΟ ΤΥΠΟΥ Ρόδος 07-02-2...\nΟ ΑΘΛΗΤΙΚΟΣ ΠΟΛΙΤΙΣΤΙΚΟΣ ΣΥΛΛΟΓΟΣ ΑΘΗΝΑΙΟΙ ΔΡΟΜΕΙΣ θα πραγματοποιήσουν για πρώτη φορά διήμερη ε...\n3 ο Αρχαίο Ασκληπιείο της Σκάλας κ' 3 ο Ενετικό Μονοπάτι Ναυπάκτου - 23&24 Μαι 2020\n23 κ’ 24 Μαΐου 2020 ΝΑΥΠΑΚΤΟΣ: 3ο Αρχαίο Ασκληπιείο Σκάλας κ’ 3ο Ενετικό Μονοπάτι...\nΚοπή της Πρωτοχρονιάτικης Πίτας - ΜΑΡΑΘΩΝΟΔΡΟΜΩΝ & ΔΡΟΜΕΩΝ ΑΡΓΟΛΙΔΑΣ\nΠΡΟΣΚΛΗΣΗ Ο Σύλλογος «ΜΑΡΑΘΩΝΟΔΡΟΜΩΝ & ΔΡΟΜΕΩΝ ΑΡΓΟΛΙΔΑΣ» σας προσκαλεί στην κοπή της Πρωτοχ...\nΚαλεντάρι αγώνων 2020. Συλλόγου ΜΑΡΑΘΩΝΟΔΡΟΜΩΝ & ΔΡΟΜΕΩΝ ΑΡΓΟΛΙΔΑΣ\n1) Κυριακή 12-04-2020 14ος Αργειακός - Μυκηναΐκός Δρόμος, ημιμαραθώνιος ασφάλτινης δ...\n5 ος Ημιμαραθώνιος Σπερχειού «Αθανάσιος Ακρίδας» - 22 Μαρ 2020\n20 ος Αγώνας Δρόμου Καλαμάτας - 25 Απρ 2020\nΠΡΟΚΗΡΥΞΗ ΑΓΩΝΑ Ο Σύλλογος Δρομέων Υγείας Μεσσηνίας διοργανώνει τον 20ο ΑΓΩΝΑ ΔΡΟΜΟΥ ΚΑΛΑΜΑ...\nΜαραθώνιος Δρόμος Μεσσήνης 2020 - 05 Απρ 2020\nΠροκήρυξη 15ου Μαραθωνίου Δρόμου Μεσσήνης 2020 O Δήμος Μεσσήνης, με συνδιοργανωτή την ΕΟΣΛΜΑ-...\nΜπλόκο Καλογρέζας 2020 - 15 Μαρ 2020\n35οι ΑΓΩΝΕΣ ΔΡΟΜΟΥ «ΜΠΛΟΚΟ ΚΑΛΟΓΡΕΖΑΣ 2020» 35η Επέτειος Μνήμης «Με ...\nΕκδήλωση Κοπής Πρωτοχρονιάτικης Πίτας Αθηναίοι Δρομείς - Δελτίο Τύπου\nΕΚΔΗΛΩΣΗ ΠΡΩΤΟΧΡΟΝΙΑΤΙΚΗΣ ΠΙΤΑΣ 2020 ΔΕΛΤΙΟ ΤΥΠΟΥ Ο Αθλητικός Πολιτιστικός Σύλλογος «Αθηναίοι Δρομ...\n15 ος Διεθνής Μαραθώνιος «ΜΕΓΑΣ ΑΛΕΞΑΝΔΡΟΣ» - 11&12 Απρ 2020\nΠανελλήνιος Διαγωνισμός Ζωγραφικής 2020 για παιδιά 4-14 χρονών\nΜπορείτε να δείτε τον διαγωνισμό εδώ\nΝέο Δ.Σ. ΣΔΥ Μεσσηνίας\nΜετά τις αρχαιρεσίες που πραγματοποιήθηκαν στην Γενική Συνέλευση των Μελών του Συλλόγου Δρομέων Υγ...\nΑ.Π.Σ. Δρομέων Πιερίας «ΖΕΥΣ» 30 Ιανουαρίου 2020 Η Αντιπεριφερειάρχης Σοφία Μαυρίδου, υποδέχτηκε τ...\nΚατσαρός Νίκος Αποχαιρετισμός\nΚαλό ταξίδι Φίλε Δρομέα, Φίλε Νίκο Σήμερα αρχίζει το ταξίδι του για μια νέα διαδρομή, τόσο σίγουρη ...\n5 οι Αγώνες Αγχαίου Όρους\nΑΓΩΝΑΣ 28,7χλμ 1 ΓΕΩΡΓΟΥΛΙΑΣ ΑΛΕΞΗΣ 2,04,35 2 ΑΠΟΣΚΙΤΗΣ Χ...\nΔελτίο Τύπου - Α.Γ.Σ. «ΑΝΑΤΟΛΗ» Νέας Ιωνίας\nΔΕΛΤΙΟ ΤΥΠΟΥ Πραγματική γιορτή η Κοπή της Πρωτοχρονιάτικης Πίτας της ΑΝΑΤΟΛΗΣ &n...\nΤην Κυριακή 2 Φεβρουαρίου η εκδήλωση κοπής πίτας του Α.Π.Σ. Δρομέων Πιερίας "ΖΕΥΣ"\nΣύντομο βιογραφικό σημείωμα Σπ. Κέλλη Δρ Ιωάννης Τερζίδης\n5 οι Αγώνες Δρόμου «Μιλτιάδης Χούμας» - 05 Ιουλ 2020\nΔΙΟΡΓΑΝΩΣΗ: Α.Μ.Κ.Ε: ΝΑΥΤΙΚΗ ΕΚΘΕΣΗ 1941-44 «ΜΙΛΤΙΑΔΗΣ ΧΟΥΜΑΣ»&n...\n13 ος Ημιμαραθώνιος Δρόμος Καλαμπάκα-Τρίκαλα «Θανάσης Σταμόπουλος» - 15 Μαρ 2020\nΠΡΟΚΗΡΥΞΗ 13ου Ημιμαραθώνιου ΔρόμουΚαλαμπάκα-Τρίκαλα «Θανάσης Σταμόπουλος»Κυριακή 15 Μαρτίου 2020&n...\nΠρόσκληση στην Κοπή Πίτας - Μαραθωνοδρόμοι & Δρομείς Αργολίδας